Psixoloq | Psixoloq.az - “Oğlum lotudur” deyib şəkil paylaşdı – Rəsmilər hərəkətə keçdi/FOTO\n“Oğlum lotudur” deyib şəkil paylaşdı – Rəsmilər hərəkətə keçdi/FOTO\nSon günlərdə sosial şəbəkədə paylaşılan şəkil qınaq obyektinə çevrilib.\nPsixoloq.az xəbər verir ki, atanın azyaşlı körpəsinin ağzına yandırılmış siqaret qoyaraq şəklini çəkib paylaşması böyük narazılıqlara səbəb olub. Məsələyə rəsmilər də tənqidi yanaşıblar.\nAzərbaycan Uşaqlar Birliyinin sədr müavini, Uşaq Sığınacaq Rentiqrasiya mərkəzinin koordinatoru Vasif Akifli məsələ ilə bağlı mediaya səslənərək ictimai qınaq tələb edib.\nPsixoloq.az-a açıqlama verən Akifli belə valideynin məsuliyyətə cəlb edilməsinin vacibliyini qeyd edib:\n“Mənə əsas qəribə gələn bu oldu ki atanın səhifəsində bir şəxsin bu şəkilə bildirdiyi “bu yaşda uşağı nə üçün zərərli vərdişlərin aludəçisinə çevirirsiniz?” tənqidi rəyinə qarşılıq, ata da “yaxşı edirəm lotudur” deyə cavab yazıb. Birincisi “lotu” anlayışı qanunda yoxdur. İkincisi uşaq “lotu” ola bilməz. Mənim rəhbərlik etdiyim sığınacaqda reabilitasiyaya cəlb olunan uşaqların 100-də 90-nı zorakılıq görmüş uşaqlardır. Aldıqları travmalar ailələri tərəfindən baş verir. Bir zamanlar bu tendensiya tamam fərqli idi. Uşaqlarda onlara qarşı olunan zorakılıq, döyülmə, diləndirmək faktı ögeylər tərəfindən qeydə alınırdı. Çox təəssüf edirəm ki, son illərdə bu doğmalara çevrilib. Doğma dayı tərəfindən zorlanan uşaqlar, doğma ata tərəfindən diləndirilən, cinsi istismara məruz qalan uşaqlar və s. Hər şeyin təməli xırdadan başlayır. Kiçik qığılcım oda çevrilir”.\nVasif bəy belə atanın ilk olaraq cəmiyyət üçün təhlükəli olduğunu bildirib.\n“Digər valideyn və uşaqlara mənfi nümunədir. Qarşısını cəmiyyət olaraq almalıyıq.\nBelə uşaqlar gələcəyin potensial narkomanıdır.\nBaşımıza nə gəlirsə cahillikdən, təhsilsizlikdən gəlir. Bu ata bəlkə də 9 illik təhsili belə bitirməyib.\nBir çox insanlar şüursuz şəkildə dünyaya uşaq gətirir. Valideyn olmağı dərk etmir”,-deyə Akifli vurğulayıb.\nMövzu ilə bağlı Psixoloq.az-a açıqlama verən psixoterapevt Süleyman Məmməd-zadənin sözlərinə görə, atanın bunu hansı məqsədlə etməyindən asılı olmayaraq uşaq üçün çox mənfi örnəkdir:\n“Uşağın yadında qala bilər ki atam mənə belə edirdi. Daha sonra qadağa olunsa belə azyaşlı ona tərəf istiqamətlənəcək. Çünki siqaret qadağan olunsa da görəcək ki atası çəkir və belə bir iş olub. O, bunun tam əksini edəcək. Əksər oğlan uşağı atasına bənzəmək istəyir. Atanın isə belə etməyi onun yadında qalacaq”.\n“Bu hərəkətin zərərli olduğunu ataya necə anlatmaq olar?” sualını isə Süleyman bəy bu cür cavablandırıb:\n“Bu tip insanlara bunun zərərli olduğunu anlatmağa dəyərmi? İlk olaraq belə sual verək ki, həmin insan anlamaq istəyirmi? Və ya özü bunu istəmirsə bunun necə müsbət nəticəsi ola bilər ki? Hər siqaret çəkən belə siqaretin zərərli olduğunu bilir. Bunu dərk edə-edə siqareti uşağın ağzına qoyubsa, bu ataya necə anlatmaq olar? Ona nəisə izah etmək nə qədər alınar deyə bilmirəm. Belə şəxslər barədə qanun çərçivəsində tədbirlər görülməlidir ki, digərlərinə örnək olsun ”.\nMəsələ ilə bağlı saytımıza açıqlama verən Ailə, Qadın, Uşaq problemləri üzrə Dövlət Komitəsinin, uşaq problemləri şöbəsinin böyük məsləhətçisi Pərviz Əliyev, valideynin bu barədə məsuliyyət daşıdığını nəzərə çatdırıb:\n“Uşağın təlim-tərbiyəsinə diqqətlə yanaşmayan valideynlərə ilk olaraq xəbərdarlıq edilir, daha sonra cərimələnə də bilər. Bu proseslər, rayon üzrə icra hakimiyyəti tərəfindən həyata keçirilir. İcra hakimiyyəti nəzdində, azyaşlıların işləri üzrə komissiya fəaliyyət göstərir. Həmin şəxs hansı rayonda yaşayırsa həmin bölgənin icra hakimiyyətinin yetkinlik yaşına çatmayanların işləri və hüquqları üzrə komissiyası, valideynin hərəkətinə nəzarət edərək gərəkli zamanda müvafiq cərimə sanksiyası da tətbiq edə bilər. Bu hərəkətlər mütəmadi olaraq davam edilərsə həmin uşağın atası atalıqdan məhrum edilə də bilər. Əgər ailədə həmin uşağın qalması təhlükəlidirsə yaxın adamın qəyyumluğuna verilə bilər. Ən pis halda dövlət himayəsinə götürülər. Düzdür Azərbaycanda bu problem bu dərəcəyədək ciddiləşməyib amma gərək duyularsa tətbiq oluna bilər. Bu işlə psixoloqlar da məşğul olur.\nŞəxsin hansı rayondan olduğunu bilmək üçün hüquq mühafizə orqanlarına müraciət edilməli və şəxsin yaşadığı yer tapılmalıdır. Bundan sonra isə Ailə, Qadın, Uşaq problemləri üzrə Dövlət Komitəsi gərəkli İcra Hakimiyyəti ilə əlaqə saxlayaraq iş barədə lazımi təbirləri görə bilər.


“Türkiyənin bu məsələyə təmkinli münasibət bəsləməsi gözlənilən idi” - Interview - News - AzadInform Information Agency\n“Türkiyənin bu məsələyə təmkinli münasibət bəsləməsi gözlənilən idi”\nFəzail Ağamalı: “AXCP və Milli Şura özünün tarixin arxivinə verilməsi haqda düşünməlidir”\nMillət vəkili, Ana Vətən Partiyasının sədri Fəzail Ağamalının AZADİNFORM-a müsahibəsi:\n- Fəzail müəllim, məlum olduğu kimi AXCP və Milli Şura cütlüyü öz mitinqləri ilə son vaxtlar mətbuat səhifələrindədirlər. Ən sonuncu mitinqdən sonra onlar yenidən aprelin 5-də mitinq keçirməyə hazırlaşırlar. Sizcə, bu mitinqdən nə gözləmək olar?\n- Bu mitinqdən də, heç nə gözlənilmir. Necə ki, martın 15-də onlar bu rəqəmi 10 dəfə şişirirdilər, az qala bütün Azərbaycan səviyyəsində belə bir mitinqə bütün xalqın hazır olduğunu bəyan edirdilər. Onlar bunu facebook səhifələrində, özlərinin profillərində qeyd edirdilər. Ancaq biz nəyin şahidi olduq? Əslində, bu dərəcədə təbliğatın qarşısında, bu dərəcədə məsələnin şişirilməsinin qarşısında AXCP, Milli Şura və digər partiyalarla bağlı olan bütün üzvlərin də hətta buraya qatılmağını nəzərə alsaq 1000 nəfərdən yuxarı insanı ətrafına toplaya bilməyən AXCP və Milli Şura özünün tarixin arxivinə verilməsi haqda düşünməlidir. Yəni, bu aksiyalar cəmiyyətin içindən sosial sifariş kimi gəlmir. Sadəcə olaraq, bu, Əli Kərimlinin ambisiyalarının məntiqinə söykənən fiaskoya uğramış bir təşkilatın son görüntüləri idi. Mən tamamilə əminəm ki, aprelin 5-də də onların bu mitinqi hər hansı bir ciddi nəticə verməyəcək. Ayın 15-də olandan da daha az adamların orada toplanmasının şahidi olacağıq.\n- Məlum olduğu ki, son vaxtlar ölkəmizə qarşı qarayaxma kampaniyası geniş vüsət alıb. Bu da təbii ki, I Avropa Olimpiya Oyunlarının keçirilməsi ilə bağlıdır. Buna nümunə olaraq, Türkiyədə Azərbaycan Konsulluğunun qarşısında bir neçə gün öncə aksiya keçirilib ki, Azərbaycanda itləri diri-diri yandırırlar. Bu cür məsələlərin nə cür təsiri ola bilər?\n- Azərbaycanın diqqəti cəlb edən böyük tədbirlərə ev sahibliyi etməsi və bütövlükdə ölkəmizin dünyada nüfuzunun artması, inkişafı, regionun lider dövlətinə çevrilməsi, beynəlxalq aləmdə sayılıb-seçilən bir dövlətə çevrilməsi erməniləri, erməni diasporunu və bunun tərkibində olan erməni lobbisini hər zaman narahat edib. İndi də narahat etməkdədir. Mən şübhə etmirəm ki, bu narazılıqlarından onlar gələcəkdə də vaz keçəcəklər. Onlar hər zaman ölkəmizə qarşı analoji bir qarayaxma etməyə çalışıblar. Bu gün dünya miqyasında kifayət qədər böyük hadisələrdən biri olan I Avropa Yay Olimpiya Oyunlarına ölkəmiz ev sahibliyi edəcək. Nəzərə alsaq ki, idmana dünyanın çox böyük marağı var, bu böyük bir auditoriyanı əhatə edir, bu cəlbetmə Azərbaycanın bir dövlət kimi nümayişi olacaq. Eyni zamanda ölkəmizin bütün sahələrini təbliğ edən gözəl bir fürsətdir. Biz bundan çox gözəl şəkildə yararlanacağıq. Bu da erməniləri və onların arxasında duran qüvvələri narahat edir. Düşünürəm ki, onların bu Azərbaycana qarşı anti-Azərbaycan təbliğatı, təhdidləri, təzyiqləri heç bir nəticə verməyəcək.\n- Sadəcə bu cür bir aksiyanın qardaş Türkiyədə keçirilməsi qəribə deyilmi?\n- Bu qəribədə olsa baş verib. Lakin deyim ki, Türkiyə demokratik ölkədir. Buna yasaq qoyulması da düzgün olmazdı. Onsuzda, onun təsir dairəsi yoxdur. Belə ki, 5-10 nəfər yığışıb fikirlərini ifadə edirlər, ictimai rəyə, proseslərə, əhalinin düşüncəsinə və Azərbaycana qarşı olan münasibətlərdə mənfi çalarların olmasına təsir göstərməyəcək bir xırda hadisədir, görütüdür. Bu görüntüyə görə, əlbəttə, Türkiyə özünün demokratik imicinə zərər vurub bunun qarşısını almaq kimi cəhdlər etsə, hər halda, bu dünyada yaxşı səslənməzdi. Düşünürəm ki, Türkiyənin buna bu cür təmkinli münasibət bəsləməsi gözlənilən idi və biz bundan narahatçılıq keçirməli deyilik.\n- Qarşıdan “Çanaqqala zəfəri” ilə bağlı aprelin 24-də möhtəşəm ildönümü tədbiri gəlir. Türkiyə dövlət başçısının bu tədbirə dəvətini isə Ermənistan prezidenti qəbul etmədi. Onlar “erməni soyqırımı”nı əllərində bayraq edirlər. Etiraf edək ki, bu yöndə də onlar “soyqırımı”larını tanıda bilirlər. Sizcə bu nə zamanadək davam edəcək?\n- Ermənilər “soyqırımı”nı 50 ildən çoxdur ki, dünya miqyasında təbliğ edirlər. Bu “soyqırımı”nı dünya miqyasına tanıtmaq üçün şaxələnmiş erməni diaspor təşkilatları və onların maliyyəsi ilə formalaşan siyasətdə, iqtisadiyyatda, idarəçilik sistemində özünə yer tapan erməni lobbisi, ermənin təsiri altında olan insanlar da milliyyətindən asılı olmayaraq bu kampaniyaya qoşulublar və bu “soyqırımı”nı gündəliyə gətirilər. Bununla bağlı ermənilərin saysız-hesabsız yazıları, məqalələri, kitabları çıxıb. Bu türk xalqına qarşı olan kampaniya yenə də lazımi səviyyədə özünün ciddi nəticələrini göstərməyib. Mən tamamilə əminəm ki, “100 il” deyilən bir aksiyanın da keçirilməsi ermənilərin gözlədiyi kimi nəticəni verməyəcək. Türkiyənin Çanaqqala zəfəri ilə bağlı göndərmiş olduğu dəvətnamələr isə seçim etmək kimi bir jest qoyub ki, sən həqiqətin yanındasan yoxsa “soyqırımı”nın? İnanıram ki, dövlət başçıları da şərəf, ləyaqətlə bu cavabda fərqlənəcəklər. Biz əlbəttə, ermənilərin iç üzünü dünyaya Xocalı faciəsi və işğal olunmuş torpaqlarımızda onların törətmiş olduğu vəhşiliklə dünyaya tanıtmalıyıq. Əslində 100 il əvvəl ermənilərin ölməsi başqa bir hadisədir. Lakin 1992-ci ildə baş verən Xocalı faciəsinin və bununla əlaqədar Qarabağın digər kəndlərində baş verənlər isə tamam başqa bir faktdır. İnanıram ki, bu faktlar daha ciddi şəkildə dünyaya çatdırılacaq.\n18.03.2015 13:28 / Hits: 684 / Print


TransCaspian 2006 sərgisində 7 mindən artıq tamaşaçının olacağı gözlənilir\nBiznes və iqtisadiyyat xəbərləri 6 May 2006 11:53 (UTC+04:00)\n"Nəqliyyat, Tranzit və Loqistika" TransCaspian -2006 5-ci beynəlxalq yubiley sərgisində Azərbaycan, Gürcüstan, Türkiyə, Rusiya, İran və Mərkəzi Asiyadan 7 mindən artıq tamaşaçının gələcəyi gözlənilir. Trend in Iteca Caspian agentliyinə istinadən verdiyi məlumata görə, mayın 17-dən 19-na qədər Heydər Əliyev adına İdman-konsert kompleksində keçiriləcək sərgidə nəqliyyat, neft şirkətlərinin nümayəndələri, neft-qaz avadanlıqları istehsalçıları, dövlət strukturlarının, sığorta şirkətlərinin nümayəndələri, idxalçılar, ixracatçılar, avtomobil dilerləri və distribüterləri, tikinti şirkətləri, kənd təsərrüfatı müəssisələri, turizm agentlikləri və s. iştirak edəcək.\nSərginin əsas yarımbölmələri avtomobil, su, hava, dəmiryol nəqliyyatı,dəmiryolları; avadanlıqlar və texniki təchizat, logistika, limanlar, terminallar, gəmiqayırma, neft məhsullarının nəqli, yüklərin sığortalanması, gömrük xidmətləri və sairdir.\nSərgi çərçivəsində "Genişlənməkdə olan Avropa kontekstində Avropa-Asiya nəqliyyat əlaqələri" 1-ci beynəlxalq konfransı keçiriləcək. Tədbirdə BMT-nin Avropa İqtisadi Komissiyasının Daxili Nəqliyyat Komitəsinin fəaliyyəti məsələləri, BMT-nin Azərbaycan iqtisadiyyatı və Mərkəzi Asiya ölkələri üçün xüsusi proqramı və s. müzakirə olunacaq.


Norveçdə əsrarəngiz körpü-muzey | Hafta.az\n22:25 29.10.2019 Müəllif:Hafta.az\nAZƏRTAC CNN telekanalının saytına istinadla xəbər verir ki, bu əsrarəngiz muzey Randsvela çayının sahilində yerləşən Kristefos Heykəl Parkının yaxınlığındadır. Çayın üzərindəki Tvist adlanan bu körpü-muzey həm körpü, həm də heykəltəraşlıq muzeyi kimi istifadə olunur. BIG şirkətinin tərəfdaşı və incəsənət direktoru Bjarke Ingels bildirib ki, körpü-muzey bir neçə incəsənət ənənəsinin hibrididir. Muzeyin adı isə məşhur Tvist üslubundan götürülüb. Onun sözlərinə görə, turistlərdən başqa, çayın üzərindən keçən sakinlər də üç qalereyadan ibarət olan muzeyin eksponatları ilə tanış ola bilər.


Ballı tort - Mr Bee Online Bal Satışı\n> Maraqlı>Reseptlər> Ballı tort\n2 banka - qatılaşmış süd (bişirdikdən sonra bir yarım bankadan istifadə edəcəksiniz )\n300 qram - kərə yağı\n1 stəkan - şəkər tozu\n3 xörək qaşığı - Mr. Bee balı\n100 qram - kərə yağı\n1 çay qaşığı - soda\n3 - 3.5 stəkan - un\nYumurta və şəkəri istiyə dayanıqlı bir kasaya və ya bir qazana qoyun və qarışdırın. Bunlara Mr. Bee balı və kərə yağı əlavə edin. Ayrı qazanda su qaynadın. Yumurtalı kasanı və ya qazanı su qaynayan qazanın üstünə yerləşdirin. Su üstdəki qaba dəyməməlidir. Su qaynamağa davam etsin, siz isə dayanmadan üstdəki kasadakı ərzaqları qarışdırın ki, ərisinlər. Təxminən 5 dəqiqə ərzində.\nSobanı 190 dərəcə C - dək qızdırın. İri listi yaxşıca yağlayın.\nLayları bir-bir 4-5 dəqiqə ərzində və yaxud üstləri bir az qızaranadək bişirin. Biskvitlər bir qədər qabaracaq. Listi sobadan çıxartdıqdan sonra, biskvitin altına spatulanı gəzdirin ki, dibi zədələnmədən sobadan qopsun.\nADDIM 5 – Nuş Olsun!\nHəyatınız bal kimi şirin olsun!


Vaşinqton nəyə görə yenidən Tehrana qarşı sanksiyalar tətbiq edib?\n20:38 22.09.2020 (Yenilənib 20:11 22.09.2020)\nBAKI, 22 sentyabr — Sputnik, Qaliya İbrahimova. Amerika Birləşmiş Ştatları anti-İran sanksiyalarını tam həcmdə bərpa edib. Dövlət Departamenti bunu Tehranın nüvə razılaşması şərtlərini "yerinə yetirməməsi" ilə izah edib. BMT və Avropa İttifaqında amerikalıların arqumentlərini inandırıcı saymayıblar və Vaşinqtona qoşulmaqdan imtina ediblər. Ağ Ev nəyə nail olmaq istəyir və beynəlxalq ictimaiyyətin mövqeyi necədir? Ətraflı RİA Novosti-nin materialında.\n"BMT Təhlükəsizlik Şurası İrana silah tədarükü üzrə embarqonu uzatmayıb. Lakin ABŞ fəaliyyətsiz qalmayıb və sanksiyaları geri qaytarıb. İndi onlar yalnız Tehrana deyil, həm də embarqonu pozan hamının əleyhinədir", — Mayk Pompeo Avropa İttifaqını Vaşinqtonu dəstəkləməyə çağırarkən deyib.\nLakin əks-reaksiya olub. Almaniya, Böyük Britaniya və Fransanın ("avroüçlük") xarici işlər nazirləri Ağ Evin fəaliyyətini pisləyən birgə bəyanat veriblər.\n"ABŞ 2018-ci il mayın 8-də İran proqramı üzrə Birgə Əhatəli Fəaliyyət Planından çıxıb və artıq "sövdələşmənin" iştirakçısı sayılmır. Bununla bağlı Vaşinqtonun istənilən qərarının hüquqi qüvvəsi yoxdur", - "avroüçlük" nazirləri bildiriblər.\nParis, Berlin və London, əksinə, sanksiyaları zəiflətməkdə davam edəcəklər. Nazirlər xatırladıblar ki, İranın üzərindən məhdudiyyətlərin götürülməsi BMT Təhlükəsizlik Şurasının 2231 saylı qətnaməsində nəzərdə tutulur. Bu sənəd 2015-ci ildə razılaşdırılmış nüvə sazişini rəsmən təsdiq edib.\n"Biz həmişə onu qoruyub saxlamağı dəstəkləmişik və bunu davam etdirəcəyik", – avropalılar vurğulayıblar.\nDonald Tramp sövdələşmədən iki il əvvəl çıxıb və Tehranın guya gizli şəkildə nüvə proqramını inkişaf etdirdiyinə istinad edib. O, heç bir dəlil gətirməyib, ancaq sanksiyaların qaytarılmasını tələb edib.\nRusiya, Çin və avropalılar bunu pisləyərək, sənədin ABŞ olmadan da qüvvədə olacağını vurğulayıblar. Hətta Almaniya, Fransa, Böyük Britaniya şirkətləri İranla əməkdaşlıq etməyə imkan verən xüsusi qanun qəbul ediblər. Biznesin ABŞ-ın təzyiqindən qorxmaması üçün xüsusi INSTEX maliyyə mexanizmi yaradılıb.\nDüzdür, onun təsiri məhdud olub. Şirkətlər İran bazarını tərk etməyə davam ediblər və İslam Respublikasının iqtisadiyyatı kəskin şəkildə çöküb. Pekin Amerikanın sanksiyalarını pisləsə də, Tehranla əməkdaşlığı hətta çinlilər də yarımçıq qoyublar.\nİran hakimiyyəti gözləmə mövqeyini tutub və ümid edib ki, avropalılar Vaşinqtonu biznesi təqib etməməyə inandıra biləcəklər. Amma xarici şirkətlər ölkəni tərk etdikcə və Vaşinqtonun yumşalacağına dair ümidlər əriyib getdikcə Tehran nüvə proqramına qoyduğu məhdudiyyətləri götürüb.\nFormal olaraq Birgə Əhatəli Fəaliyyət Planı qüvvədə qalır, lakin sövdələşmə iştirakçılarının qarşılıqlı ittihamları ona etibarı pozur. Vaşinqton Tehranın sənədin şərtlərinə əməl etməkdən imtinasını İrana qarşı yeni hücumda əsas arqument kimi istifadə edir.\nEmbarqonun ləğvinə yol verməmək\nAmerikalılar daha çox ehtiyat edirlər ki, oktyabrın 18-də Tehranın üzərindən silah embarqosu götürüləcək. Bu qorxunu İranın qonşuları qızışdırırlar.\nBelə ki, İsrail, Səudiyyə Ərəbistanı, Bəhreyn və Küveyt bildirir ki, qadağaların ləğvindən sonra İslam Respublikası Rusiya və Çindən hava hücumundan müdafiə vasitələrini və müasir qırıcıları alacaq. Bu, İranı möhkəmləndirəcək və regionda vəziyyəti mürəkkəbləşdirəcək. Belə bir ssenariyə yol verməmək üçün Tehranın əleyhdarları ABŞ vasitəsilə hərəkət edirlər.\nAvqustda amerikalılar BMT Təhlükəsizlik Şurasında (TŞ) silah embarqosunun uzadılmasına dair qətnamə təqdim ediblər. Onu Tehranın Livan və Suriyada "Hizbullah"ı, həmçinin İraqdakı şiə yaraqlılarını silahlandırması ilə əsaslandırıblar.\nFransa, Almaniya və Böyük Britaniya amerikalıların bu narahatlığını bölüşüb, lakin onların təklifini dəstəkləməyiblər. Rusiya və Çin ABŞ-ın bu istiqamətdə bütün səylərinin qarşısını alacağını bildiriblər. İran isə öz növbəsində bəyan edib ki, bu qətnamə nüvə sövdələşməsinin üstündən birdəfəlik xətt çəkəcək.\nBMT TŞ Amerika layihəsini rədd edib. Amma artıq bir həftə sonra Dövlət Departamenti Tehranın nüvə sövdələşməsi üzrə öhdəlikləri pozduğunu təsdiqləyən sənədləri təqdim edib. Orada söhbət İranın müəyyən edilmiş 300 kiloqramlıq normadan artıq zənginləşdirilmiş uran yığdığından gedir.\nMayk Pompeo Vaşinqtonun sanksiyaları tam həcmdə bərpa etmək istədiyini gizlətməyib. BMT TŞ-də xatırladıblar ki, ABŞ "sövdələşməyə" əməl olunmasını qiymətləndirə bilməz, çünki özü bu sövdələşmədən çıxıb. Amerikalılar isə hələ də 2231 saylı qətnaməni təsdiq edənlər arasında olduqlarını, müvafiq olaraq sanksiya hüququnu saxladıqlarını deyiblər və qeyd ediblər ki, əgər İrana qarşı şikayət daxil olduqdan 30 gün sonra tədbir görülməsə, sanksiyalar bərpa olunacaq. Müddət sentyabrın 20-də başa çatıb.\n"BMT Baş katibi Antoniu Quterreş Təhlükəsizlik Şurasında konsensusun olmamasına istinad edərək, İrana qarşı sanksiyaların bərpa olunmasına qarşı çıxıb. Amerikanın qərarını Atom Enerjisi üzrə Beynəlxalq Agentlik nəzərə almayıb, Avropa isə onu kəskin tənqid edib. Vaşinqton kifayət qədər alçaldıcı vəziyyətə düşüb", — Moskva Dövlət Beynəlxalq Münasibətlər İnstitutunun (MDBMİ) Beynəlxalq Tədqiqatlar İnstitutunun Avroatlantik Təhlükəsizlik Mərkəzinin Baş Elmi işçisi Andrey Baklitski hesab edir.\n© Iranian Labor News Agency via AP, File\nİranda Donald Trampın da etiraz etdiyi addım atıldı\nBuna baxmayaraq, ekspert Amerika sanksiyalarının xarici biznesi qorxudacağını istisna etmir. Oktyabrda silah embarqosu ləğv edilsə, şirkətlər İranla ticarət etmək istəməyəcək. ABŞ-ın təzyiqi altına düşmək təhlükəsi ağırlaşacaq. Lakin belə olan halda da Vaşinqtonun hərəkətləri artıq görünür.\n"Avropa qanunvericiliyi 2023-cü ilə qədər silah embarqosunu nəzərdə tutur. Odur ki, beynəlxalq qadağalar aradan qaldırılsa belə, Aİ Tehranla bu sahədə əməkdaşlıq edə bilməyəcək. Rusiya və Çin ilə vəziyyət daha da maraqlıdır. Bu ölkələrdən potensial olaraq İrana silah sata biləcək şirkətlər artıq sanksiya altındadır. Onlara embarqonun aradan qaldırılmasından sonra Tehranla təmtəraqlı müqavilə imzalamağa heç nə mane olmur. Bu o demək deyil ki, silah həqiqətən dərhal İrana gedəcək, amma ABŞ-ın mənəvi məğlubiyyəti göz qabağındadır", – Baklitski deyir.\nABŞ-da yaşayan beynəlxalq münasibətlər üzrə mütəxəssis Rafael Səttarov diqqəti Tehranın ABŞ-ın birtərəfli sanksiyalarına verdiyi təmkinli reaksiyasına çəkir. Onun sözlərinə görə, İran hakimiyyəti Amerikada prezident seçkisinədək vəziyyəti gərginləşdirmək istəmir.\n"İslam Respublikası başa düşür ki, ABŞ-ın ünvanına deyilən istənilən kəskin bəyanat yalnız zərər verəcək. Tramp İranla növbəti böhranı dərhal öz xeyrinə çevirəcək və rejimə təzyiqləri gücləndirəcək. Bundan başqa, indi Avropa, Rusiya, Çin, BMT İranın tərəfindədir. Şifahi qarşıdurmada heç bir məna yoxdur. Birtərəfli sanksiyaların isə beynəlxalq səviyyədə tanınmış qanuni qüvvəsi yoxdur", – Səttarov hesab edir.\nRəyi soruşulan ekspertlər belə bir qənaətdədirlər ki, ABŞ-ın növbəti prezidenti Co Bayden olsa, amerikalılar nüvə sövdələşməsinə qayıda bilərlər. Lakin Trampın prezidentliyi dövründə İran ətrafında vəziyyət dəyişib. Buna görə də sövdələşməyə qayıdış proseduru asan olmayacaq.\nÇin, Rusiya, sanksiya, İran, ABŞ\nİrana qarşı sanksiyalar: ABŞ-ın rəyi və uğursuzluqları


Cocuq Mərcanlı olayı Ermənistanda hakimiyyətə qarşı yeni təzyiq dalğası yaradıb\nAydın Mirzəzadə: “Prinsipcə, Azərbaycanın ərazi bütövlüyünü təmin etməkdən başqa Ermənistanın çıxış yolu yoxdur” Azər Həsrət: “Ermənistan hakimiyyətində də yaxşı anlayırlar ki, Azərbaycan güc yolu ilə istədiyi an torpaqları işğaldan azad etmək iqtidarındadır”\nCəbrayılın Cocuq Mərcanlı kəndinin bərpası ilə bağlı qərar Ermənistanda Serj Sarksiyan hakimiyyətinə qarşı etimadsızlığı və narazılığı artırıb. Burada hesab edilir ki, Azərbaycan tezliklə ərazi bütövlüyünü bərpa edəcək. İndi açıq firkirlər səslənir ki, rəsmi İrəvan münaqişəni sülh yolu ilə həll etməlidir, əks halda Ermənistan daha böyük ziyan görəcək.\nMilli Məclisin deputatı Aydın Mirzəzadə bildirdi ki, Azərbaycanın Dağlıq Qarabağ probleminin həllində mövqeyi birmənalıdır: “Ölkəmizin ərazi bütövlüyü təmin edilməli, işğal edilmiş torpaqlardan Ermənistanın silahlı qüvvələri çıxardılmalıdır. Yalnız bundan sonra Ermənistanla əlaqələr qurula, gərginlik aradan qalxa bilər. Dağlıq Qarabağa isə Azərbaycan ən yüksək muxtariyyət vermək təklifini edib.\nCocuq Mərcanlı kəndinin bərpası ilə bağlı Cənab Prezidentin verdiyi Sərəncam Azərbaycanın öz ərazi bütövlüyünü təmin etmək istiqamətində nöbəti və çox təsirli bir addımdır. Ermənistan üçün bu çox ciddi bir mesajdır. Hesab edirəm ki, həmin mesaj da artıq Ermənistan cəmiyyətində gərgin şəkildə bilinməkdədir. Təsadüfü deyil ki, Ermənistan əhalisi sosial şəbəkələrdə Azərbaycan Prezidentini öz dövlət başçılarına nümunə göstərərək, ölkəmizin artıq Şuşa, Laçın barəsində düşündüyünü, hətta İrəvana gəlib çıxacağımızı bildirməyə başlayıblar. Prinsipcə, Azərbaycanın ərazi bütövlüyünü təmin etməkdən başqa Ermənistanın çıxış yolu yoxdur. Ermənistan nə qədər ki, öz işğalçılıq siyasətini davam etdirəcək, daima Azərbaycan öz suveren hüquqları çərçivəsində İrəvana təzyiq göstərəcək”.\nSiyasi şərhçi Azər Həsrətin fikrincə, Ermənistanda Qarabağ münaqişəsinin sülh yolu ilə həll edilməsini istəyənlərin, əks halda mövcud vəziyyətin ölkə üçün daha ağır nəticələr gətirəcəyini anlayanların səslərini ucaltmağa başlaması sözsüz ki, konfliktin həllində Azərbaycanın mövqelərinin möhkəmlənməsindən xəbər verir: “Əslinə qalanda, bu mövqe Ermənistanda heç də hamının düşüncəsiz adam olmadığını bir daha göstərir. Uzun illər ərzində Ermənistandan bu düşüncəni gözləyirdik. Lakin Serj Sarkisyan rejiminin yaratdığı qorxu ölkədə insanların öz fikirlərini azad şəkildə ifadə etmələrinə əngəl olurdu. Ona görə də Ermənistanda münaqişənin mahiyyətini doğru-dürüst qavraya bilən insanlar səslərini yüksəldə bilmirdi. İndi isə vəziyyət dəyişib. Real gücümüzü gördükdən sonra görünür, Ermənistan hakimiyyəti özü də məcburiyyət qarşısında ictimai rəyin xaricə çıxmasına şərait yaratmağa başlayıb.\nFaktiki olaraq, Ermənistan hakimiyyətində də yaxşı anlayırlar ki, Azərbaycan güc yolu ilə istədiyi an torpaqları işğaldan azad etmək iqtidarındadır. Təbii ki, aprel hadisələri zamanı Ermənistanın meydanda tək qalması və ona arxa olan qüvvələrin prosesə müdaxilə etməməsi də erməni ictimai rəyinə təsirini göstərib. Ona görə də insanlar tədricən Sarkisyan hakimiyyətini inandırmağa çalışırlar ki, münaqişəni tezliklə və dinc yolla həll etmək lazımdır. Həll yolu da hamımızın bildiyi bir yoldur. Azərbaycanın ərazi bütövlüyü tanınmalı və bərpa ediməli, ondan sonra da dinc qonşuluq münasibətlərinə qayıdıla bilər. Belə olacağı halda Ermənistanda Azərbaycanla bərabər iqtisadi inkişaf yolunda addım ata biləcək. Əks təqdirdə, Ermənistandakı iqtisadi-siyasi böhran, ölkənin ac-yalavac duruma düşməsi daha da dərinləşəcək. Orada Sarkisyan əleyhinə səslərin yüksəlməsi də məhz bununla bağlıdır. Ermənistanda bir çoxları vəziyyəti tam dramatikliyilə başa düşməyə başlayıb, ona görə də belə fikirlər səsləndirirlər”.


Rabitə və İnformasiya Texnologiyaları Nazirliyi müsabiqə elan edir\nOne pupil - one computer\nThursday, 03 November 2011 12:49\nMüsabiqə ”İKT üzrə ən yaxşı kitab“, ”İKT üzrə ən yaxşı elmi məqalə”, ”Ən yaxşı elektron xidmət“ nominasiyaları üzrə keçirilir.\nMüsabiqədə iştirak etmək üçün iştirakçılar www.aztelekom.org saytında qeydiyyatdan keçməli və nominasiyalar üzrə işləri təqdim etməlidirlər. Materiallar münsiflər heyətinə (Rabitə və İnformasiya Texnologiyaları Nazirliyinin “İnformasiya cəmiyyətinin inkişafı“ şöbəsinə) eyni zamanda kağız formatında təqdim olunmalıdır.\nMüsabiqənin gedişatı haqqında ətraflı məlumatlar www.aztelekom.org saytında yerləşdirilib.\nMore in this category: « Qlobal internet şəbəkəsinə qoşulma sürəti 3 dəfə artıb\tEstoniyada “Şərq tərəfdaşlığı ölkələrində e-idareətmə ilə bağlı siyasətin formalaşdırılması” mövzusunda seminar keçirilmişdir »\nİCT.EDU.AZCopyright © 2010 State Program on Informatization of Education System in the Republic of Azerbaijan


"Telegram"ın yaradıcısı məxfi məlumatları Rusiyaya verib? - ŞOK İDDİA » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Telegram"ın yaradıcısı məxfi məlumatları Rusiyaya verib? - ŞOK İDDİA\n"Telegram"ın yaradıcısı Pavel Durovun ruslara məlumat verdiyi iddia edilir.\nAZXEBER.COM xarici mediaya istinadən xəbər verir ki, dünyanın ən məşhur mesajlaşma proqramlarından biri olan "Telegram” həm rusların, həm də ukraynalıların gündəlik həyatının bir parçasıdır. Proqramın yaradıcısı Pavel Durov 2014-cü ildə aktivlərini sataraq Rusiyanı tərk edib.\nHazırda isə o, ukraynalıların məlumatlarını ruslarla bölüşməkdə ittiham olunur.\nUkrayna xalqı müharibə ilə bağlı gündəlik məlumatı "Telegram” qruplarından alır. Ruslar isə daha neytral hesab etdikləri məlumatı əldə etmək üçün "Telegram”dan istifadə edirlər.\nRusiyalı jurnalist İlya Varlamovun "Telegram” kanalının abunəçilərinin sayı müharibədən sonra 1,3 milyon nəfərə çatıb. Fevralın 24-dən Rusiyada "Telegram” istifadəçilərinin sayı 48 faiz artıb. Proqramı rusiyalı milyarder Pavel Durov icad edib.\nO, hazırda Dubayda yaşayır. Durov haqqında bir çox iddialar irəli sürülüb ki, müharibə zamanı Ukrayna "Telegram” istifadəçilərinin məlumatlarını ruslarla paylaşıb. Durov həm də ölkənin ən böyük sosial şəbəkələrindən biri olan "Vkontakte”nin yaradıcılarından biridir.\nDurov bu iddiaları qəti şəkildə təkzib edib: "Bizim ana soyumuz Kiyevdəndir. Anamın qızlıq soyadı Ukraynaya aiddir (İvanenko), qohumlarımızın çoxu Ukraynada yaşayır. Yayılan məlumatlar doğru deyil”.\nMay ayı bu bürclərə uğur gətirəcək - SİYAHI\nAzərbaycanlı qızla koreyalı oğlan evləndi - TOYUN VİDEOSU\n“Sobranie”nin bahalaşmasının səbəbi açıqlandı\nUkrayna “Avroviziya-2022” mahnı müsabiqəsinin qalibi oldu


Mikromaliyyələşdirmə nədir? | Banco.az\nMikromaliyyələşdirmə dedikdə - yenicə fəaliyyətə başlayan və inkişaf üçün ənənəvi bank maliyyəsinə yol tapmaqda çətinlik çəkən mikro həcmli və xırda sahibkarların maliyyələşdirilməsi başa düşülür. Hətta bunu bəzi mənbələrdə “ilkin maliyyə yardımı” adlandırırlar. Bu mikromaliyyələşmənin klassik izahından fərqli yanaşmadır. Klassik izahda ona baza - təməl maliyyələşdirmə kimi tərif verirlər yəni, qısa müddətə yuxarı faizlə yeni başlayan müəssisələrə və ya dövriyyə vəsaiti üçün verilən az miqdarda pul.\nHal-hazırda mikromaliyyə Azərbaycanda inkişaf mərhələsindədir. Burada əhalinin müxtəlif səviyyəli təbəqələri təmsil olunur. Belə ki, həm kiçik manufaktura tipli bizneslər, həm də nisbətən kiçik və orta bizneslər, eləcə də ev təsərrüfatı ilə məşğul olan vətəndaşlar belə kreditlərdən istifadə edirlər. Birinci qrup müştərilər əgər öz bizneslərini genişləndirmək məqsədi ilə kredit alırlarsa, ikinci qrup müştərilər isə öz yaşamlarını təmin etməkdən ötrü xırda borclara girib ev təsərrüfatlarını genişləndirirlər. Bu səbəbdən bu kreditlər əhalinin sosial iqtisadi durumuna müsbət təsir göstərir.\nQeyd etmək lazımdır ki, mikromaliyyələşmənin ilkin mərhələsində, bu proses ölkədə hələ təzə-təzə start götürəndə iri banklar mikrokreditlər verməkdə o qədər də maraqlı deyildilər. Onlar sadəcə əhalinin aşağı təbəqələrindən olan müştərilər ilə işləmək istəmirdi, bu tip müştərilərə güvənmirdi, belə kreditlərin verilməsi riskli hesab olunurdu. Banklar öz diqqətini əsasən Bakı və ona ətraf ərazilərdə cəmləşdirmişdi.\nRegionlarda və ucqar ərazilərdə kreditə tələbat daha böyük idi. Adətən, adi kəndli libasında olan və maddi durumları olduqca zəif olan bu insanlar dəbdəbəli bank ofislərinə daxil ola bilmirdi. Məsələ onda deyildi ki, belə insanları banklara buraxmırdılar. Təsəvvür edin ki, insan kənddə yaşayır, təsərrüfatını qoyub harasa gedə bilmir, kredit üçün müraciət etməkdən ötrü o gərək Bakıya gələ, bir neçə dəfə get-gələ düşə, burda qaldığı müddətdə onun xərcləri çıxacaqdı, üstəgəl sadə dillə desək “yol pulu” və s. Sanki bu insanlar həm də daxili kompleks yaşayırdı. Onlar “yox” cavabı alacaqlarını bilirdi. Beləliklə, bu dövrdə yaranan mikromaliyyə təşkilatları öz hədəf seqmentləri kimi məhz əhalinin bu qrupunu seçdilər.\nOnların əsas missiyası əlçatmaz ərazilərdə yaşayan, maddi durumu olduqca çətin olan, ev təsərrüfatını və xırda biznesini qurmaq istəyən və ya mövcud biznesini nisbətən böyütmək istəyən, Bakıya gəlib-getməyə imkanları olmayan, iri banklara müraciət etmiş və müraciətləri cavabsız qalmış insanlara yardım göstərmək, onlara öz bizneslərini dirçəlmək şansı vermək idi. Bu proses özünü həqiqətən doğrultdu. Bunun ölkənin ümumi iqtisadi inkişafı və əhalinin maddi rifahının düzəlməsi də sübut edir. Mikro kreditlərə olan tələbat o qədər böyüdü ki, bu sahənin gəlirliyi hətta iri bankların da diqqətini çəkdi. İndi onlar böyük həvəslə bu prosesə qoşulub və ənənəvi sahəsi mikro-kreditlər vermək olan bank olmayan kredit təşkilatları ilə də rəqabətə girirlər. Məsələ ondadır ki, digər kreditlər ilə müqayisədə mikrokreditlərin faizləri daha böyükdür və onlar yüksək gəlir gətirir. Bankların bu işə maraq göstərməsinin əsas səbəbi bundadır. Əgər 2003-cü ildə mikromaliyyələşmə ilə məşğul olan şirkətlərin sayı 13 ədəd idisə (bu sırada yeganə bank Mikro Maliyyələşmə bankı - hazırki Accessbank idi), indi onların sayı 30-a çatıb.\nBu sahədə ad qazanmış bank və kredit təşkilatları bunlardır:\nAccessbank, Finca Azərbaycan BOKT, Vijn Fond Azərbaycan BOKT, Unibank , Viator BOKT\nBu sahədə tədqiqatlarını uzun zamandır həyata keçirən, həmçinin belə demək mümkünsə, keçid dövrü yaşayan Şərqi Avropa ölkələrində bu sahədə təcrübə göstərir ki, mikromaliyyələşdirmə iqtisadiyyatın bazar strukturunun formalaşmasına, sosial gərginliyin aradan qaldırılmasına, əhalinin həyat səviyyəsinin yaxşılaşdırılmasına, məşğulluqla təmin olunma və sahibkarlığın inkişafına, inhisarçılığın qarşısının alınmasına, rəqabət şəraitinin yaradılmasına, bazarların əmtəə və xidmətlərlə təmin olunmasına və s. kimi çox mühüm iqtisadi proseslərin həyata keçirilməsində əvəzedilməz rol oynayır.\nMikroiqtisadi fəaliyyətlə məşğul olan biznes sahiblərinin və bu sahədə fəaliyyətə yenicə başlayanların maliyyə tələbatları bank sektoru tərəfindən kifayət qədər təmin olunmadıqda, bunların maliyyə xidmətlərilə təmin olunmasının əsas yolu mikromaliyyələşdirmə proqramlarıdır. “Nə üçün bu belədir?” sualı isə müəyyən bir tədqiqatın nəticəsində əldə olunan cavabı əks etdirir.\nBöyük həcmli maliyyə tələb edən geniş biznes fəaliyyəti ilə məşğul olan müəssisələr, milli iqtisadiyyatda baza tələbləri “geniş miqyaslı istehsalla qənaət” effekti ilə təmin edirlər. Mikro-xırda sahibkarlıqla məşğul olan müəssisələr isə lokal xarakterli və spesifik tələbi olan xüsusi əmtəələrə olan tələbi ödəyir. Buraya innovasiyaları da aid etmək olar. Bu prinsiplə işləyən müəssisələrin maliyyə vəsaitləri ilə təmin olunması problemi elə buradan aydın olur :\nkredit tarixçəsinə malik deyillər.\nBuna görə banklar da öz növbəsində belə düşünür: ayrılmış kreditin risklilik dərəcəsi böyükdür və şərtlərdə bu nəzərə alınmalıdır. Risklilik dərəcəsinin yuxarı olması ilə təyin edilən şərtlər necə olacaq artıq hər kəsə aydın olur. Bundan başqa bank sektoru daha böyük müəssisələrin maliyyələşməsinə istiqamətlənmiş olur.\nBütün bunlar nəzərə alınaraq, mikro-xırda müəssisələrə dayaq olmaq məqsədilə atılmalı olan addımlar siyahısına güzəştli şərtlərlə maliyyələşmə, bankların, investisiya fondlarının və s. bu sahəyə investisiya cəlb olunması üçün birgə fəaliyyəti, münbit iqtisadi şəraitin yaradılması və s. daxildir.\nMikromaliyyələşmənin əsas məqsədlərindən biri də yoxsulluq ilə mübarizədir. Daha doğrusu, o, qlobal yoxsulluğu aradan qaldırmaq baxımından ən səmərəli strategiya hesab olunur. Bu məqsədlə mikromaliyyə sxeminin dünyada geniş tətbiqini Dünya Bankı, Asiya İnkişaf Bankı, ABŞ Beynəlxalq İnkişaf Agentliyi və s. təşkilatlar aktiv sürətdə dəstəkləyirlər.\nMikromaliyyələşmənin müsbət və mənfi təsirləri ilə bağlı bir sıra fikirlər mövcuddur. Mikromaliyyənin müsbət təsirləri haqqında əsas arqumentlər ondan ibarətdir ki, mikromaliyyə sahibkarlığı, o cümlədən, kiçik və orta biznesi iqtisadiyyatın inkişafına yardım edir. Bu da öz növbəsində məşğulluğu, əhalinin aztəminatlı təbəqələrinin gəlirlərinin, aktivlərinin və maddi rifah halının artmasına müsbət təsir göstərərək, maddi-mənəvi yoxsulluğun azaldılmasını təmin edir. Eyni zamanda mikromaliyyə qadınların məşğulluğuna, eləcə də əhalinin həssas qruplarının biznes bacarıqlarının, özünəinam hislərinin, biznes gəlirlərinin və icma səviyyəsində aktivliyin artırılmasına da müsbət təsir göstərir. Mikromaliyyənin mənfi təsirləri ilə bağlı arqumentlər, əsasən, mikro kreditlərin yüksək faiz dərəcəsi nəticəsində müştərilərin daha da yoxsullaşması, uşaq əməyinin artması və cəmiyyətdə psixoloji gərginliyin yaranması ilə əlaqədardır. Dünyanın bir sıra ölkələrində mikromaliyyələşmə özünün müsbət təsirlərini yoxsulluğun azaldılmasında göstərməkdədir. Buna misal olaraq Banqladeş, Keniya, Peru və s. ölkələri göstərmək olar.\nKönül Soltanova /Banco.az


Madeline Buiano tərəfindən hazırlanan səhər yeməyi bibər resepti - Ənənəvi reseptlər - 2021\nSəhər yeməyi doldurulmuş bibər\nFırını 375F -ə qədər qızdırın. Bibərləri yarıya bölün, sonra kiçik bir bıçaqla toxumları və membranları diqqətlə çıxarın. Bibərləri üzü yuxarıya doğru böyük bir çörək qabına qoyun.\nZeytun yağını böyük yapışmayan bir tavada orta-yüksək istilikdə qızdırın. Soğan və göbələk əlavə edin. Soğanlar yumşalana və göbələklər bişənə qədər bəzən qarışdıraraq 10 dəqiqə bişirin.\nXorizo əlavə edin və bişirin, əti tam bişənə qədər parçalayın, təxminən 8 dəqiqə.\nBişmiş chorizo və tərəvəz qarışığını böyük bir qarışdırıcı qaba köçürün. Doğranmış pendir əlavə edin və qarışdırmaq üçün qarışdırın.\nQarışığı bolqar bibərinin içinə tökün, hər birini təxminən 3/4 doldurun. Yumurtanın gözəl və etibarlı şəkildə oturması üçün kiçik bir otaq buraxdığınızdan əmin olun.\nHər bir bolqar bibərinin üstünə diqqətlə bir yumurta vurun. Duz və istiot əlavə edin.\nAçıq bir sarısı üçün 25-28 dəqiqə və ya tam bişmiş sarısı üçün daha uzun müddət bişirin.\nÜstünə doğranmış cilantro, kotija pendiri və dilimlənmiş turp əlavə edin. Dərhal xidmət edin.\nSəhər yeməyi doldurulmuş bibər (az karbonhidratlı, qlütensiz)\nPULSUZ keto yemək siyahısı və həftəlik keto reseptləri əldə etmək üçün 200.000 -dən çox başqasına qoşulun!\nBu yazıda bu məzmunu pulsuz saxlamağa kömək edən ortaq bağlantılar ola bilər. (Tam açıqlama)\nBu səhər yeməyi doldurulmuş bibərlər keçirdiyim "detoks" həftəsi nəticəsində ortaya çıxdı. Bütün qidaları hər zaman yeyirəmsə də, kifayət qədər müntəzəm olaraq qoz -fındıq, süd və sağlam, az karbohidratlı şirniyyat yeyirəm. Son vaxtlar ikincisini bir az çox yediyimi hiss etdim, buna görə də bir həftə ərzində dəyişdirilmiş Whole 30 etmək qərarına gəldim. Bəli, cəmi bir həftə. Tipik "Bütün 30" olmaya bilər, amma mənim üçün doğru vaxtdır.\nİndi bir səbəbdən dəyişdirilmiş Bütün 30 deyirəm. Əslində demək istədiyim "Bütün 30 pendir" dir, çünki pendir mənim üçün problem deyil. Üstəlik, Pendir sevirem. Ciddi şəkildə. Kiçik olanda anam bəzən mənə "siçan" deyirdi, çünki çox pendir yedim! Mən heç nə yeməyən uşaqlardan idim - yəqin ki, iki əlinizlə yeyəcəyim qidaları saya bilərsiniz. (Oh, işlər necə dəyişir, elə deyilmi?)\nDüşünürəm ki, pendir sevgimlə rəqabət aparan yeganə yemək yumurtadır. Xoşbəxtlikdən, yumurtalar, qidalanma ilə bağlı fikirləriniz nə olursa olsun, yeyə biləcəyiniz ən sağlam qidalar arasındadır. Bütün əsas amin turşuları da daxil olmaqla zülallarla doludur. Onların tərkibində A, B2, B5, B6, B12, D, E və K vitaminləri, həmçinin folat, fosfor, selen, kalsium və sink (mənbə) var. Sevdiyim bir yemək seçməli olsaydım, düşünürəm ki, yumurta olardı.\nBugünki səhər doldurulmuş bibər resepti yumurta və pendirə olan sevgimin şərəfinədir. Pendiri tamamilə sağlam bir yeməyə daxil edə biləcəyinizi göstərir.\nTəbii olaraq şirin bolqar bibəri yumurta üçün mükəmməl gəmilərdir. Onları ərinmiş pendir və aromatik soğan ilə doldurmaq onu növbəti səviyyəyə qaldırır. Trader Joe's, mənim ən çox sevdiyim İsveçrə və Gruyere kombinasiyasından ibarət zəhmli parçalanmış pendir qarışığına malikdir - istifadə etdiyim budur. İstədiyiniz hər hansı bir pendir əla işləyəcək, buna görə də yalnız əlinizdə olanı istifadə edin.\nResepti sadə saxladım, amma onu genişləndirməyin bir çox yolu var. Qidaları daha da artırmaq üçün istədiyiniz tərəvəzləri ata bilərsiniz. Sevdiyiniz ədviyyatlar da ləzzət və ölçü əlavə edəcək.\nAtalar Günü gəlir. Bu pendirli yumurta doldurulmuş səhər yeməyi bibərinin ailə ilə nahar etmək üçün əla bir əlavə olacağını düşünmürsünüzmü?\nBu səhər yeməyi doldurulmuş bibərlər keçirdiyim "detoks" həftəsi nəticəsində ortaya çıxdı. Bütün qidaları hər zaman yeyirəmsə də, qoz -fındıq, süd məhsulları və sağlam, az karbohidratlı şirniyyatlar kifayət qədər müntəzəm olaraq yeyirəm. Son vaxtlar ikincisini bir az çox yediyimi hiss etdim, buna görə də bir həftə ərzində dəyişdirilmiş Whole 30 etmək qərarına gəldim. Bəli, cəmi bir həftə. Tipik Bütöv 30 olmaya bilər, amma mənim üçün doğru vaxtdır.\nİndi bir səbəbdən dəyişdirilmiş Bütün 30 deyirəm. Əslində demək istədiyim "Bütün 30 plus pendir" dir, çünki pendir mənim üçün problem deyil. Üstəlik, Pendir sevirem. Ciddi şəkildə. Kiçik olanda anam bəzən mənə "siçan" deyirdi, çünki çox pendir yedim! Mən heç nə yeməyən uşaqlardan idim - yəqin ki, iki əlinizlə yeyəcəyim yeməkləri saya bilərsiniz. (Oh, işlər necə dəyişir, elə deyilmi?)\nDüşünürəm ki, pendir sevgimlə rəqabət aparan yeganə yemək yumurtadır. Xoşbəxtlikdən, yumurtalar, qidalanma ilə bağlı fikirləriniz nə olursa olsun, yeyə biləcəyiniz ən sağlam qidalar arasındadır. Bütün zəruri amin turşuları da daxil olmaqla zülallarla doludur. Onların tərkibində A, B2, B5, B6, B12, D, E və K vitaminləri, həmçinin folat, fosfor, selen, kalsium və sink (mənbə) var. Sevdiyim bir yemək seçməli olsaydım, düşünürəm ki, yumurta olardı.\nİndi bir səbəbdən dəyişdirilmiş Bütün 30 deyirəm. Əslində demək istədiyim "Bütün 30 pendir" dir, çünki pendir mənim üçün problem deyil. Üstəlik, Pendir sevirem. Ciddi şəkildə. Kiçik olanda anam bəzən mənə "siçan" deyirdi, çünki çox pendir yedim! Mən heç nə yeməyən uşaqlardan idim - yəqin ki, iki əlinizlə yeyəcəyim yeməkləri saya bilərsiniz. (Oh, işlər necə dəyişir, elə deyilmi?)\nDüşünürəm ki, pendir sevgimlə rəqabət aparan yeganə yemək yumurtadır. Xoşbəxtlikdən, yumurtalar, bəslənmə ilə bağlı fikirləriniz nə olursa olsun, yeyə biləcəyiniz ən sağlam qidalar arasındadır. Bütün zəruri amin turşuları da daxil olmaqla zülallarla doludur. Onların tərkibində A, B2, B5, B6, B12, D, E və K vitaminləri, həmçinin folat, fosfor, selen, kalsium və sink (mənbə) var. Sevdiyim bir yemək seçməli olsaydım, düşünürəm ki, yumurta olardı.\nBugünki səhər doldurulmuş bibər resepti yumurta və pendir sevgimin şərəfinədir. Pendiri tamamilə sağlam bir yeməyə daxil edə biləcəyinizi göstərir.\nİndi bir səbəbdən dəyişdirilmiş Bütün 30 deyirəm. Əslində demək istədiyim "Bütün 30 plus pendir" dir, çünki pendir mənim üçün problem deyil. Üstəlik, Pendir sevirem. Ciddi şəkildə. Kiçik olanda anam bəzən mənə "siçan" deyirdi, çünki çox pendir yedim! Mən heç nə yeməyən uşaqlardan idim - yəqin ki, iki əlinizlə yeyəcəyim qidaları saya bilərsiniz. (Oh, işlər necə dəyişir, elə deyilmi?)\nDüşünürəm ki, pendir sevgimlə rəqabət aparan yeganə yemək yumurtadır. Xoşbəxtlikdən, yumurtalar, bəslənmə ilə bağlı fikirləriniz nə olursa olsun, yeyə biləcəyiniz ən sağlam qidalar arasındadır. Bütün əsas amin turşuları da daxil olmaqla zülallarla doludur. Onların tərkibində A, B2, B5, B6, B12, D, E və K vitaminləri, həmçinin folat, fosfor, selen, kalsium və sink (mənbə) var. Sevdiyim bir yemək seçməli olsaydım, düşünürəm ki, yumurta olardı.\nBu səhər yeməyi doldurulmuş bibərlər keçirdiyim "detoks" həftəsi nəticəsində ortaya çıxdı. Bütün qidaları hər zaman yeyirəmsə də, kifayət qədər müntəzəm olaraq qoz -fındıq, süd və sağlam, az karbohidratlı şirniyyat yeyirəm. Son vaxtlar ikincisini bir az çox yediyimi hiss etdim, buna görə də bir həftə ərzində dəyişdirilmiş Whole 30 etmək qərarına gəldim. Bəli, cəmi bir həftə. Tipik Bütöv 30 olmaya bilər, amma mənim üçün doğru vaxtdır.\nBu səhər yeməyi doldurulmuş bibərlər keçirdiyim "detoks" həftəsi nəticəsində ortaya çıxdı. Bütün qidaları hər zaman yeyirəmsə də, qoz -fındıq, süd məhsulları və sağlam, az karbohidratlı şirniyyatlar kifayət qədər müntəzəm olaraq yeyirəm. Son vaxtlar ikincisini bir az çox yediyimi hiss etdim, buna görə də bir həftə ərzində dəyişdirilmiş Whole 30 etmək qərarına gəldim. Bəli, cəmi bir həftə. Tipik "Bütün 30" olmaya bilər, amma mənim üçün doğru vaxtdır.\nDüşünürəm ki, pendir sevgimlə rəqabət aparan yeganə yemək yumurtadır. Xoşbəxtlikdən, yumurtalar, qidalanma ilə bağlı fikirləriniz nə olursa olsun, yeyə biləcəyiniz ən sağlam qidalar arasındadır. Bütün əsas amin turşuları da daxil olmaqla zülallarla doludur. Tərkibində A, B2, B5, B6, B12, D, E və K vitaminləri, həmçinin folat, fosfor, selen, kalsium və sink (mənbə) var. Sevdiyim bir yemək seçməli olsaydım, düşünürəm ki, yumurta olardı.\nTəbii olaraq şirin bolqar bibəri yumurta üçün mükəmməl gəmilərdir. Onları ərinmiş pendir və aromatik soğan ilə doldurmaq onu növbəti səviyyəyə qaldırır. Trader Joe's, mənim ən çox sevdiyim İsveçrə və Gruyere kombinasiyasından ibarət inanılmaz doğranmış pendir qarışığına malikdir - istifadə etdiyim budur. İstədiyiniz hər hansı bir pendir əla işləyəcək, buna görə də yalnız əlinizdə olanı istifadə edin.\nVideoya baxın: dadlı badımcan məzə resepti! Bir daha heç vaxt patlıcan qızartmayacaqsınız sevdiyim badımcan resepti (Dekabr 2021).\nAralıq dənizi pəhrizi: Bu yalnız bir pəhriz deyil, bir həyat tərzidir\nUnicorn şokoladlı doğum günü tort resepti\nİsti südlü şokoladlı tort resepti\n8 Partiya üçün Mükəmməl Kartof Çip Yeməkləri\nCopyright 2021 \_ Səhər yeməyi doldurulmuş bibər...


Nazirlikdən “Aqrolizinq”in taleyilə bağlı açıqlama Marja.az - Azərbaycanın iqtisadi xəbərlər saytı\nNazirlikdən “Aqrolizinq”in taleyilə bağlı açıqlama\nKənd Təsərrüfatı Nazirliyi yanında “Aqrolizinq” ASC fəaliyyətini davam etdirəcək.\nBunu nazir müavini İlhamə Qədimova Prezident İlham Əliyevin ötən gün imzaladığı “Kənd təsərrüfatına dövlət dəstəyinin və aqrar sahədə lizinq fəaliyyətinin təkmilləşdirilməsinə dair” fərmanını şərh edərkən bildirib.\nO, həmçinin deyib ki, “Aqrolizinq”ə məxsus aqroservislər investisiya müsabiqəsi keçirməklə özəlləşdiriləcək. Bu prosesi isə Əmlak Məsələləri üzrə Dövlət Komitəsi həyata keçirəcək.\nBundan başqa, İ.Qədimovanın sözlərinə görə, nazirlik fərmana uyğun olaraq kənd təsərrüfatı texnikalarının ehtiyat hissələrinin əlavə dəyər vergisindən azad edilməsi ilə bağlı təkliflərini 2 ay ərzində hazırlayaraq dövlət başçısına təqdim edəcək.\nXəbər verdiyimiz kimi, Aqrolizinq”in portfeli, texnika və damazlıq heyvanlara güzəştlərin tətbiqi funksiyaları Aqrar Kredit və İnkişaf Agentliyinə ötürüləcək. “Aqrolizinq” hələlik digər funksiyalarını davam etdirəcək. “Aqrolizinq” ASC kənd təsərrüfatı texnikası və damazlıq heyvan satışında iştirak etməyəcək, yalnız gübrə və pestisidlərin satışını həyata keçirən bazar iştirakçılarından biri olacaq.Kənd təsərrüfatı texnikası və damazlıq heyvanların lizinqə götürülməsi artıq “Aqrolizinq”də deyil, müvəkkil banklarda rəsmiləşdiriləcək.\n20 Dekabr 2018 , 17:03


Nur-az.com - Duaya bir baxış\nDua ehtiyacsız Allaha ehtiyacın bildirilməsidir. Dua mütləq varlıq olan Allah qarşısında miskinliyin, fəqirliyin bəyanıdır. Dua vəfasız gədanın vəfalı Xaliqdən, zəif varlığın qadir varlıqdan istəyindən ibarətdir. Dua zəif və çarəsiz bəndənin mehriban, həkim, eşidən Yaradandan kömək diləməsidir. Dua pak, iqtidarlı, bağışlayan, dost, yeganə məbudun hüzurunda təvazö’, xuşu’, itaətkarlığın izharıdır. Dua Allahın məhbubu, yol əhlinin məşuqu, ariflərin gözünün nuru, vurğunların yalvarışı, zülmətə düşənlərin çırağı, imkansızların sığınacağı, ehtiyaclıların qəlbinin nurudur.\nSonsuz feyz mənbəyi, sahilsiz kəramət okeanı, həqiqət fəzasının yaradıcısı, elm və hikmət süfrəsini açan Cənab Haqq Qurani-Məciddə buyurur: “Ey peyğəmbər, xalqa de ki, əgər dua etməsələr, Allah onlara etina göstərməz.” («Furqan», 77.)\nDua Allahın diqqət və rəhmətini insana yönəldən bir vasitədir. Bu rəhmət vasitəsi ilə insan bəlalardan uzaqlaşır, səadətə nail olur. Sevənlərin məhbubu, zikr edənlərin üz tutduğu, şükür edənlərin həmsöhbəti, möminlərin sığınacağı olan Rəbbimiz belə buyurur: “Əgər bəndələrim Mənim haqqımda soruşsalar, (cavabı budur ki,) Mən həqiqətən yaxınam, dua edən Məni çağıran zaman onu qəbul edərəm.” («Bəqərə», 186.)\nƏql və bəsirətcə hamıdan üstün, qəlbləri bütün qəlblərdən nurani, qeyb aləminə hamıdan daha agah olan, həqiqəti olduğu kimi dərk edən peyğəmbərlər də bütün vücudları ilə duaya bağlı olmuşlar. Onların nə gecəsi, nə də gündüzü duasız ötüşə bilməz. Onlar duanı təkamül mayası, daxili çirkinlikdən təmizlənmə amili, müşküllərin həlli üçün səbəb bilmişlər. Bu ilahi şəxsiyyətlər əmin idilər ki, ilahi dərgaha əl açmış heç bir insan əliboş dönəsi deyil. Allah-Taalaya təvazökarlıqla dua edən bu insanlarda dualarının qəbul olunmasına zərrəcə şübhə yox idi. Bu həqiqət həzrət İbrahim (ə)-ın dilindən gözəl şəkildə bəyan olunur: “Həmd olsun Allaha ki, qoca vaxtımda mənə İsmail və İshaqı əta etdi. Həqiqətən, mənim Rəbbim duaları eşidəndir.” («İbrahim», 39.)\nHəzrət Davuda (ə) buyurulur:\n“Yer əhlinə de ki, dostluğa layiq olduğum halda nə üçün Mənimlə dostluq etmirlər? Mənimlə olan şəxs paxıllıqdan, cəhalətdən, çarəsizlikdən uzaqdır. Mənim sifətim, sözüm dəyişməz. Rəhmətim genişdir. Fəzl və kərəmimdən dönmərəm. Əvvəldən rəhməti əsas götürüb, məhəbbət udunun budağını yandırmışam. Məni dost biləni dost bilir, gizlində Məni xatırlayanlara yaxın oluram, Məni yada salanların munisiyəm. Davud! Məni axtaran tapar, Məni tapan əldən verməməlidir. Davud, nemət bizdən olduğu halda bunu başqalarından görürlər. Sığınacaqları olduğumuz halda başqalarına tərəf qaçarlar. Qaçsalar da bir gün geri qayıdacaqlar!”\nDini kitablarda belə gözəl mətnlər çoxdur. Quran ayələrindən qaynaqlanan bu əhvalatlar çox xoş xəbərlərdir. Bu söhbətlər insanda Allahın ehsanına ümid doğurur. İnsan inanır ki, öz istəklərinə dua vasitəsi ilə çata bilər. İslam Peyğəmbəri (s) buyurur: “Həqiqətən, dua ibadətdir;” “Dua ibadətin məğzidir.”\nİmam Baqir (ə) buyurur: “Ən üstün ibadət duadır”; “Allah yanında duadan, Onun fəzlindən istəməkdən də üstün olan bir şey yoxdur. Və Onun yanında təkəbbürlük üzündən dua etməyib, ilahi feyzləri diləməyən kəsdən daha mənfur bir kəs yoxdur.”\nHəzrət Əli (ə) buyurur: “Bütün yer üzündə Allaha yönəlmiş ən sevimli iş duadır.” “Dua qələbənin açarı, feyz xəzinəsidir. Ən üstün dua pak qəlbdən qopan duadır. Dua qurtuluş vasitəsi, ixlas yoludur. Dözümsüzlük şiddətlənəndə pənah yalnız Allah dərgahınadər.”


Bakı 2015 Birinci Avropa Oyunları - İdmançılar - KALAC Asli\n2011-ci il dünya çempionatı (gənclər/qadınlar) - 1-ci yer\nYeşilyurt Qadın Voleybol komandasında orta sahə oyunçusu mövqesində oynayır. Kalaç gənclərdən ibarət voleybol üzrə milli komandada 2011-ci ildən oynayır. 9 nömrəli forma geyir. 1 il üzgüçüklə məşğul olduqdan sonra atasının məsləhəti ilə Munip Özdurakın başçılığı altında voleybol oynamağa başlayıb. TVF İdman klubu ilə 2 mövsüm oynadıqdan sonra 2011-ci ildə Yeşilyurt qadın voleybol komandası ilə müqavilə imzalayıb və hal-hazırda həmin komandanın tərkibində Türkiyə Qadın Voleybol Liqasında oynayır.


86 saylı İsmayıllı seçki dairəsi üzrə səsvermənin gedişini 830 müşahidəçi izləyir » davam.az - BÜTÖV AZƏRBAYCAN ADINA!\n86 saylı İsmayıllı seçki dairəsi üzrə səsvermənin gedişini 830 müşahidəçi izləyir\n09.02.2020 [12:35] - Sosial\n86 saylı İsmayıllı seçki dairəsi 63 məntəqəni əhatə edir. 9 fevral - Milli Məclisə seçkilərə qabaqcadan ciddi hazırlıq işləri aparıldığından ilk saatlardan etibarən bütün məntəqələrdə səsvermə mütəşəkkil keçir.\nDairənin sədri Əlirəmzi Məhərrəmov bildirib ki, səsvermədə dəqiqləşdirilmiş siyahıya görə 41 min 648 nəfər vətəndaş iştirak etməlidir. Əvvəlki seçkilərdən fərqli olaraq namizədlər arasında qadınlar və gənclərin sayı xeyli artıb. Onlar 9 namizəddən istədiklərinə səs verirlər.\nSeçkilərin Seçki Məcəlləsinə uyğun azad və demokratik keçirilməsi üçün bütün məntəqələrdə lazımi şərait yaradılıb. Səsvermənin gedişini 830 müşahidəçi izləyir. 10 məntəqədə “exit-poll” keçirilir.\nSeçicilər səsvermə üçün yaradılan şəraitdən razılıq edirlər. İsmayıllı şəhər sakini 58 yaşlı Qəmbərov Xanlar Məhərrəm oğlu AZƏRTAC-ın bölgə müxbirinə deyib: “Sərbəst və azad səs verməyimiz üçün hər cür şərait yaradılıb. Biz seçicilər də Milli Məclisə seçkilərin mühüm mərhələsi olan səsvermənin məsuliyyətini yaxşı başa düşürük”.


16 Aprel 2019 – Novator.az\nABŞ səfirinə Qarabağ gileyi\nMüdafiə naziri general-polkovnik Zakir Həsənov aprelin 16-da ABŞ-ın Azərbaycandakı səfiri Li Litzenberqerlə görüşüb. Mod.gov.az-ın məlumatına görə, Azərbaycanla ABŞ arasında hərbi əlaqələrin NATO proqramları çərçivəsində və ikitərəfli əsasda qurulduğunu qeyd edən müdafiə naziri hərbi, hərbi-texniki ...\nAprelin 21-i Ukraynada prezident seçkisinin ikinci turu keçiriləcək. Seçki bülletenlərində iki şəxsin adı var: şoumen Vladimir Zelenski (ilk turda 30,24% səs yığıb) və prezident Pyotr Poroşenko (ilk turda 15,95% səs yığıb). Novator.az bildirir ki, Kiyev Beynəlxalq Sosiologiya İnstitutunun ən yeni so...\n“Qanun”un kataloqundan – “Sağlamlıq və məsləhət”, “Silsilə əsərlər”\n“Qanun” Nəşrlər Evinin son kataloqundan növbəti nümunələri təqdim edirik. Kataloqda bu bölümlər belə adlanır: “Sağlamlıq və məsləhət”, “Silsilə əsərlər”. Buna qədər kataloqdan “Klassik ədəbiyyat”, “Tərcümə ədəbiyyatı”, “Mini klassika” və “Biznes və özünü inkişaf” nümunələrini təqdim etmişdik. “Qanun...\nArtımlar barədə arayış\nƏmək və Əhalinin Sosial Müdafiəsi Nazirliyi prezident İlham Əliyevin 15 aprel 2019-cu ildə imzaladığı sərəncam və fərmanların əhatə dairəsini açıqlayıb. Arayışa görə, aprelin 1-dən əlillik ümumi xəstəlik, hərbi xidmət dövründə xəstələnmə, əmək zədəsi və peşə xəstəliyi, hərbi əməliyyatlar keçirilən z...\nHərracda qiymət yüksəlişləri\nƏmlak Məsələləri Dövlət Komitəsinin 16 aprel hərracında kiçik dövlət müəssisəsi, qeyri-yaşayış sahələri və nəqliyyat vasitələri özəlləşdirilib. Rəsmi məlumata görə, Bakının Xətai rayonunun General Mehmandarov küçəsindəki binanın qeyri-yaşayış sahəsinin ilkin qiyməti 3 min göstərilib. Ümumi faydalı s...\nÜç aylıq miqrasiya hesabatı\nDövlət Miqrasiya Xidməti 2019-cu ilin birinci rübünə olan statistik məlumatları açıqlayıb. Rəsmi hesabata görə, yanvar-mart aylarında quruma əcnəbilərin və vətəndaşlığı olmayan şəxslərin olduğu yer üzrə qeydiyyatı ilə bağlı 136 min 484 müraciəti gəlib. Rüb ərzində ölkədə müvəqqəti olma müddətinin uz...\nDövlət Statistika Komitəsi ticarət hesabatları açıqlayıb. Novator.az bildirir ki, hesabata görə, 2019-cu ilin yanvar-mart aylarında pərakəndə ticarət şəbəkəsində satılmış məhsulların dəyəri əvvəlki ilin eyni dövrünün səviyyəsini müqayisəli qiymətlərlə 2,7 faiz üstələyərək 8,8 milyard manata bərabər ...\nSənayedə artım, sərmayədə azalma var\nSənaye müəssisələri və bu sahədə fəaliyyət göstərən fərdi sahibkarlar 2019-cu ilin yanvar-mart aylarında 11,5 milyard manatlıq və ya 2018-ci ilin birinci rübü ilə müqayisədə 4,4 faiz çox sənaye məhsulu istehsal edib. Sənayenin qeyri-neft sektorunda məhsul istehsalı 15,6 faiz artıb. Novator.az-ın məl...\nQiymətlər və orta maaş nə qədər artıb?\nDövlət Statistika Komitəsi inflyasiya hesabatı yayıb. Novator.az-ın məlumatına görə, bildirilir ki, 2019-cu ilin yanvar-mart aylarında istehlak məhsullarının və xidmətlərin qiymətləri 2018-ci ilin müvafiq dövrünə nisbətən 2,1 faiz artıb. Ərzaq məhsulları, içkilər və tütün məmulatlarının 1,5 faiz, qe...\n16 aprel qiymətləri\nAprelin 16-sı London birjasında brent markalı neftin bir barreli 70,92 dollara, Nyu-York birjasında layt markalı neftin bir barreli 63,27 dollara düşüb. AZƏRTAC-ın məlumatına görə, Azərbaycan nefti “AzəriLayt” 73,58 dollara satılır. 2019-cu ilin büdcəsində neftin qiyməti 60 dollardan götürülüb. “Azə...\nMərkəzi Bank aprelin 16-da ABŞ dollarının (1,7 manat) və Rusiya rublunun (0,0264 manat) məzənnələrini sabit saxlayıb. Novator.az-ın məlumatına görə, dəyər itirən avro banklara 1,9219, Türkiyə lirəsi 0,2927 manata təklif olunur. Gürcüstan larisinin rəsmi kursu isə 0,6323 manata yüksəlib (Tam siyahı)....\n“İndidən bu təklifləri açıqlamaq istəmirəm”\nAzərbaycanın Xarici İşlər Nazirliyi 15 aprel görüşü barədə rəsmi məlumat yayıb. Həmin gün Azərbaycanın və Ermənistanın xarici işlər nazirləri Elmar Məmmədyarovla Zöhrab Mnasakanyan rusiyalı həmkarları Sergey Lavrov, ATƏT-in Minsk qrupunun həmsədrləri və ATƏT sədrinin şəxsi nümayəndəsinin iştirakı il...\nƏmək və Əhalinin Sosial Müdafiəsi Nazirliyinin mərkəzləşdirilmiş elektron informasiya sistemi və “E-sosial” internet portalı haqqında əsasnamələr təsdiqlənib. Fərmanı aprelin 15-də prezident İlham Əliyev imzalayıb. Novator.az-ın məlumatına görə, mərkəzləşdirilmiş elektron informasiya sisteminin (MEİ...\nHimn və gerb qanunlarında nələr var?\nPrezident İlham Əliyev dövlət himnindən və gerbindən istifadə qaydaları qanunlarını imzalayıb. Novator.az bildirir ki, birinci qanuna görə, dövlət himni bu hallarda mütləq ifa edilir: prezident seçilmiş şəxsin andiçmə mərasimində (and içdikdən sonra); prezident Milli Məclisin iclaslarına gəldiyi zam...


Azərbaycanda qeyri-adi qala: kimsə onun içərisinə daxil ola bilmir Dünya Bankı TANAP üçün nəzərdə tutulan kreditin ilk tranşını "Cənub Qaz Dəhlizi" QSC-yə təqdim edib\nAzərbaycanda qeyri-adi qala: kimsə onun içərisinə daxil ola bilmir By Elimdar\t13.11.2016 Tarixən bir çox xalqlar yadellilərin hücumundan qorunmaq üçün yaşadıqları ərazinin ətrafına sədd çəkib. Azərbaycanın müxtəlif bölgələrində də müdafiə məqsədilə tikilmiş sədlərə - istehkam qalalarına və ya onların qalıqlarına rast gəlmək olar.Sputnik.az bildirir ki, ki, bunlardan biri də Zaqatala rayonunun Yuxarı Çardaxlar kəndinin şimal-qərb hissəsində yerləşən Pəri qalasıdır. Tarixçi Məhəmməd Hacıəhmədovun sözlərinə görə, qala haqqında çoxlu rəvayətlər söylənilir. Belə rəvayətlərdən birində deyilir ki, Pəri qalası IV-V əsrlərə aid bir qaladır - Sasanilər dövründə inşa olunub.Respublikamızın ərazisində, yüksək yerlərdə qalalar çoxdur. Pəri qalasının orijinallığı, özünəməxsus cəhəti ondan ibarətdir ki, digər qalalardan fərqli olaraq onu oyub dağın içərisinə tikiblər. Digər qalalar memarlar tərəfindən tikilib, amma Pəri qalası dağın içində oyulub.Qalanın içində üç otaq yerləşir. Qala nə qədər möhtəşəm olsa da, oraya aparan yol-cığır elə vəziyyətdədir ki, qalanın içərisinə girmək qeyri-mümkündür."Vaxtilə gənclər bu qalanın içinə girməyi bacarmışdılar. Bu qalaya girdiklərini bildirmək üçün nişanə olaraq qaladan bayraq və ağ paltar asırdılar. Qalanın içində pilləkən var idi, amma sonradan o pilləkən uçub dağılıb", - deyir M.Hacıəhmədov.Onun sözlərinə görə, bəzi tarixçilər qalanın XII-XIII əsrlərdə, Əmir Teymur dönəmində inşa olunduğunu qeyd edirlər: "Elə Çardaxlar kəndinin adı da bu qalanın adı ilə bağlıdır. "Çartak"-yəni "qaya üzərində od məbədi" deməkdir. Digər bir rəvayətə görə isə bu qalada Pəri adlı qız yadelli işğalçılardan qaçıb gizlənib. Sonra da yadelli işğalçıların əlinə keçməmək üçün özünü bu qaladan atıb. Ondan sonra bu qalanın adını Pəri qalası deyiblər"."Bəzi məlumatlara görə, bu qalaya qamış borularla su və ya süd arxı çəkiblər. Hətta bu hekayə Nizami Gəncəvinin "Fərhad və Şirin" poemasının motivlərini xatırladır. Hələ Sovet dövründə, 1980-ci illərdə Pəri qalasının altında Nizami Gəncəvinin yubileyi qeyd olunmuşdu. Amma bu məlumatın dəqiq olub-olmaması şübhə altındadır. Çünki hələ də bu qala tarixçilər tərəfindən yaxşı tədqiq olunmayıb. Deyilənlərə görə, bu qalanın altında bir qəbir də olub, amma sonradan həmin qəbir sökülüb. Hətta qalanın içərisində qızıl da olduğu söylənilir", - tarixçi bildirir.


525-ci Qəzet - Tarixi romançılıqda Yunus Oğuz yolu\nOxunub: 744 dəfə\nDahi fransız yazıçısı O.Balzak kitablarının birinin müqəddiməsində yazır: "Əsl tarixçi fransız cəmiyyətidir, mən isə ancaq onun katibiyəm".\nAzərbaycan tarixi romanlarından söz açanda bu kəlamı həmişə xatırlayıram və belə düşünürəm ki, Məmməd Səid Ordubadidən başlayan tarixi roman ənənəsi bu gün də uğurla davam etdirilir. Və hər bir romançı Azərbaycan tarixinin müxtəlif qütblərini, həm işıqlı, həm də qaranlıq səhifələrini canlandırarkən məhz katiblik missiyasını yerinə yetirir. Onlar təzədən tarix yaza bilməzlər, ancaq tarixi hadisələrə və tarixi şəxsiyyətlərin həyat yoluna yenidən nəzər yetirib onları bədii şəkildə canlandıra bilərlər. Bu əksetdirmədə tarixi reallıqlarla bədii təxəyyüldən doğan məqamlar bir-birilə vəhdət təşkil etməlidir, V.Q.Belinski demişkən: "Tarixi romana uydurma, hər şeydən əvvəl, şəxsi həyatı, ayrı-ayrı insanların taleyini təsvir etmək yolu ilə daxil olur və tarixlə bağlı hadisələr tək-tək adamların taleyi ilə qaynayıb qarışır". Amma dəxli yoxdur, istər tarixi reallıqlar, istərsə də yazıçı təxəyyülündən doğan hadisələr, olaylar, obrazlar...bütün bunlar təsvir olunan tarixi dövrün özünün obrazını yaratmalıdır. Bizim ən sanballı tarixi romanlarımızda, istər Ordubadi, istər Y.V.Çəmənzəminli, istər Ə.Cəfərzadə, istər F.Kərimzadə, istər Ç.Hüseynov və istərsə də digər tarixi roman müəlliflərimiz bu prinsipə həmişə əməl etmişlər. Son iyirmi ildə də tarixi roman öz inkişafından qalmamış, yazıçılarımız mövcud ənənəyə sədaqət göstərərək yeni əsərlər yazmışlar. Sabir Rüstəmxanlının, Elçin Hüseynbəylinin, Hüseynbala Mirələmovun, Mustafa Çəmənlinin tarixi romanları bu janrın inkişafında yeni bir dönəmin başlandığını sübut edir. Bu yazıda haqqında söz açacağım Yunus Oğuz da artıq tarixi romanlar müəllifi kimi diqqəti cəlb edir və artıq bu sahədə bir sıra uğurlar əldə etmişdir.\nYazıçı üçün tarixi roman qələmə almaq çox məsuliyyətli bir işdir və burada ilk növbədə, əsl istedadla yanaşı, bu istedadı şərtləndirən bir çox arqumentlər də nəzərə alınmalıdır. O arqumentlər sırasında yazıçının mürajiət etdiyi tarixi dövrü, haqqında söz açdığı tarixi şəxsiyyəti nə dərəc ədə dərk etməsi birincidir. Deyim ki, Məmməd Səid Ordubadi Nizami dövrünü və Nizami şəxsiyyətini dərk etməsəydi, kifayət qədər (hətta tarixçilərin bildiyindən də artıq!) məlumatlı olmasaydı, necə deyərlər, təpədən-dırnağa nizamiləşməsəydi, "Qılfınc və qələm" kimi möhtəşəm bir roman meydana gəlməzdi. Yaxud Yusif Vəzir Çəmənzəminli "Qan içində" romanını yazarkən Molla Pənah Vaqifin yaşadığı dövrə və bu böyük şairin həyatına, yaradıcılıq dünyasına bələd olmasaydı, gözəl bir tarixi roman yarana bilməzdi. XXI əsrin yazarı Yunus Oğuz da bu həqiqəti yaxşı bilir və öz tarixi romanlarını qələmə alarkən, əlində məşəl tarixin qaranlıq hücrələrinə yol alır.


www.dunyapress.info - Abdin Fərzəliyevin işdən qovduğu idarə rəisi indi də Şamaxıda qalmaqal yaradıb\nYaradılıb 20.11.2020 12:14 | Baxış sayı: 62\nNiyə belə bir iddia ailə başçısı Heydər Lətifov sağ ikən qaldırılmırdı?"\n...Şamaxı rayon sakini Lətifova Hicran Əlmusdağa qızı şikayət ərizəsi ilə “Təzadlar”a şikayət məktubu gönudərib.\nO, şikayətində yazır ki, çox yaxın qohumu, vaxtilə Sabunçu RİH-də, son vaxtlar isə Nərimanov RİH-də məsul vəzifədə işləmiş Abdullayev Rəfail Hüseynqulu oğlu ilə Şamaxının Avaxıl kəndində birgə kommersiya fəaliyyəti göstərmişlər. 2005-ci ildən “Çənlibel” istirahət mərkəzi adlandırılan istirahət mərkəzində hər şey yaxşı gedib. Lakin sonradan qohumlar arasında ciddi narazılıq yaranıb, münasibətlər pozulub. İstirahət Mərkəzindəki kabinetlər Rəfail Abdullayevə məxsus olub, qazancı birbaşa o götürüb.\nBununla belə, həmin kabinetlərdə xoşagəlməz olaylar baş verdiyindən istirahət mərkəzinin əsl sahibi olan ( torpaq sahəsi kənd bələdiyyəsinin sədri, hazırda şikayətçi olan xanımın həyat yoldaşı Heydər Lətifova məxsus olub) Lətifovlar Rəfail Abdullayevə qəti etirazlarını bildirirlər. Belə ki, 2014-2015-ci ildə DİN -nin İnsan Alverinə qarşı Mübarizə İdarəsi burada şikayət əsasında yoxlama apararaq ciddi faktlar üzə çıxardır. Daha doğrusu, əxlaqsızlıq yuvası aşkarlanır. İki nəfər saxlanılır. Rəfail Abdullayev öz adamını buraxdırır, şəriki, kənd bələdiyyə sədri və qohumu Heydər Lətifovun işçisi isə 1il həbsdə qalır. Bundan sonra tərəflər bir müddət burada istədikləri kimi fəaliyyət göstərə bilmir.\nNəhayət, 2019-cu ildə H.Lətifov dünyasını dəyişəndən sonra Rəfail Abdullayev yaxın qohumu olan ailəyə qarşı 480 min dollarlıq iddia irəli sürür. Nəhayət, işə Şamaxı rayon Prokurorluğu qarışır, iddiaçı R.Abdullayevə başa salırlar ki, o, dövlət qulluqçusudur və kommersiya fəaliyyəti yolverilməzdir.\nBeləliklə, qarşı tərəf R.Abdullayevə 2 ha torpaq sahəsini bağışlayır, bununla da münaqişə yatırılır. Lakin bu yaxınlarda isə nə baş verirsə R.Abdullayev yenidən məhkəməyə müraciət edir, 480 min dollarlıq iddia irəli sürür, ailənin oğlanlarını hədələyir, təhqir və təhdid edir və s.\nSual: niyə belə bir iddia ailə başçısı Heydər Lətifov sağ ikən qaldırılmırdı? Yaxud, dövlət qulluqçusu olan R.Abdullayev kommersiya fəaliyyəti ilə məşğul ola bilərdimi? Çünki o, Şamaxı rayon Məhkəməsinə göndərdiyi iddia ərizəsində etiraf edir ki, o, “Çənlibel”də kommersiya fəaliyyəti ilə məşğul olub və s.\nŞikayətçi əməkdaşlarımıza geniş video-müsahibə verib. Orada ciddi ittihamlar səsləndirir və Prezident İlham Əliyevdən acizanə kömək istəyir. Video-müsahibə tezliklə təqdim ediləcək.\nMəsələyə aydınlıq gətirilməsi üçün bizə təqdim edilmiş iki mobil telefonla əlaqə saxladıq, məlum oldu ki, R.Abdullayevin vəkilidir. O, bizimlə söhbətində isə əgər belə bir yazı dərc ediləcəksə, bunu məhkəməyə təzyiq kimi qiymətləndirəcəklərini bildirdi. İzah etdik ki, məqsədimiz iddiaçının məsələyə dair mövqeyini öyrənməkdir, yaxud da sizin. Necə ola bilər ki, iddiaçı cavabdehə təzyiq edə bilir, heç bunu demirsiniz?! Qısası, vəkil özünü təqdim etmədən mövqeyini bildirmədi, nə də iddiaçı R.Abdullayevin telefonunu bizə təqdim etmədi...\nKiçik bir araşdırma apardıq ki, görək, ümumiyyətlə, Rəfail Abdullayev kimdir? Unikal.org yazır ki, ötən il - 2019-da Nərimanov rayon İH başçısı A.Fərzəliyevin əmri ilə Nərimanov Rayon İcra Hakimiyyətinin Təsərrüfat şöbəsinin müdiri Abdullayev Rəfail Hüseynqulu oğlu vəzifəsindən azad edilib. Buna səbəb R.Abdullayevin vətəndaşları incitməsi və rayon ərazisində tikilən hündürmərtəbəli binaların sahiblərinə qarşı dələduzluq etməsi olub.\nBundan başqa, sabiq şöbə müdiri “RR” MTK-nın sahibi olan qardaşı Nadir Abdullayevin şəriklərinin də pullarını mənimsədiyi bildirilir. Belə ki, Rəfail Abdullayev məsuliyyətdən yayınmaq üçün ölkəni tərk edərək Ukraynaya qaçıb. Məsələ ilə bağlı sabiq şöbə müdirinin qardaşı, “RR” MTK-nın sahibi Nadir Abdullayev bildirib ki, qardaşı bir neçə aydır ki, işdən çıxıb: “Onun işdən çıxması və ölkədən qaçması ilə bağlı başqa heç nə deyə bilmərəm. Biz doğrudan da bina tikintisi ilə məşğuluq. Qardaşımın səhhətində ciddi problem var”\nBu arada bildirək ki, digər saytlar isə yazır ki, bir müddət əvvəl isə Sabunçu Rayon İcra Hakimiyyətinin (RİH) başçısı Adil Vəliyev və icra hakimiyyətində hüquq şöbəsinin məsləhətçisi işləyən Abdullayev Rəfail Hüseynqulu oğlunun adı son vaxtlar mətbuatın gündəmindən düşmək bilmir ki, bilmir. Xatırladaq ki, bir müddət əvvəl Sabunçu rayonu ərazisində qanunsuz torpaq satışı və tikinti işləri üçün dövlət rüsumundan əlavə məbləğin tələb edilməsi ilə bağlı yuxarılara çoxsaylı şikayət məktubları ünvanlanmış və nəticədə bəzi tədbirlər həyata keçirilmişdi. Həmin tədbirlər çərçivəsində Adil Vəliyevin ən yaxın dostu, biznes ortağı və müavini Şakir Alıyev tutduğu vəzifədən xaric edildi. Onunla yanaşı, bir vaxtlar Sabunçu rayonunda tikinti sektorunu nəzarətdə saxlayan Şövqü Xəlilov də işdən kənarlaşdırıldı. Lakin bir sıra xoşagəlməz olaylarda adı çəkilən Rəfail Abdullayev vəzifəsini qorumağı bacardı. Daha dəqiq desək, Adil Vəliyev onun işlərini lazımi səviyyədə icra edən hüquq şöbəsinin məsləhətçisini işində saxladı. Cəzasız qalan Rəfail Abdullayev isə bu gün Sabunçu rayonunda özünü icra başçısı kimi aparır və camaata qanuni formada iş görməyə imkan vermir.\nRəfail Abdullayevin diplomu saxtadır?\nQeyd edək ki, bu yaxınlarda vəkil Aslan İsmayılov ona fiziki təzyiq göstərən Rəfail Abdullayevlə bağlı araşdırma aparıb, bu şəxsin ali təhsil diplomunun saxta olduğunu üzə çıxarıb. “Bəli, Azərbaycan universitetlərinin hüquq fakültələrini bitirmiş minlərlə gənc işsiz olduqları halda, SAXTA DİPLOMUNU Adil Vəliyevə yaxınlığı ilə seçilən 2 saylı Bakı İnzibati-İqtisadi Məhkəməsində rəsmiləşdirən, bu gün də İcra Hakimiyyətində hüquqşünas işləyən, Adil Vəliyevin adı ilə rayonda qoluzorluluq edən Rəfail Abdullayev olmuşdur. Onun saxta diplomunu Apellyasiya Məhkəməsinin hakimi, prinsipiallığı ilə seçilən Elmira Nağıyeva sənədlərlə ifşa etmiş və 2 saylı Bakı İİM-nin qanunsuz qərarını ləğv etmişdir. Adil Vəliyevin özünə layiq “müdafiəçilər”i “yalandır” deməsinlər deyə bu saxtakarlığı ətraflı, sənədlərdən çıxarışlarla işıqlandırıram. Rəfail Abdullayev 23.11.2012-ci il tarixdə Təhsil Nazirliyinə qarşı iddia ərizəsi ilə 2 saylı Bakı İİM-ə müraciət edir. İddia ərizəsində RF Dağıstan Dövlət Universitetinin DİS 0039928 saylı 26.06.2006 tarixli diplomunun tanınması Təhsil Nazirliyindən tələb edilir, çünki onun bu xahişini, diplomun saxta olması səbəbindən Təhsil Nazirliyi 05.10.2012 tarixli məktubla rədd etmişdir. Məhkəmə iclasının protokollarından görünür ki, iddiaçı R.Abdullayev hakim Rüstəm Kərimlinin sədrliyi ilə keçirilən proseslərdə iştirak edir və hər dəfə iddia edir ki, həqiqətən də 2000-2006-cı illərdə RF Dağıstan Dövlət Universitetinin ƏYANİ bölməsində təhsil alıb. 2 saylı Bakı İİM-nin 11.02.2013 tarixli qərarına əsasən, iddiaçı R.Abdullayevin diplomunun tanınması və bu barədə şəhadətnamənin verilməsi vəzifəsi Təhsil Nazirliyinin üzərinə qoyulur. 2 saylı Bakı İİM-nin yuxarıda qeyd edilən qərarından (2in(82)-642/2013 nömrəli) 14.05.2013 tarixində təhsil naziri Mikayıl Cabbarovun verdiyi etibarnamə əsasında apelyasiya şikayəti verilir. Təhsil Nazirliyinin RF Dağıstan Dövlət Universitetinə ünvanlanmış sorğusuna universitetin prorektoru U.Maqomedbekovun imzası ilə verilmiş cavab məktubunda iddiaçının Dağıstan Dövlət Universitetində əyani yox, qiyabi təhsil aldığı deyilir. Belə olan halda, məhkəmə kollegiyası bu ziddiyyətli məqamı aydınlaşdırmaq məqsədlə iddiaçını rəsmi qaydada məhkəməyə dəvət etmiş, lakin tərəf bundan boyun qaçırmışdır. Ancaq məhkəmə iclasında R.Abdullayevin nümayəndəsi həmin məsələni iddiaçı ilə dəqiqləşdirdiyini və onun Mahaçqala şəhərində, Dağıstan Dövlət Universitetinin hüquqşünaslıq fakültəsində 2000-2006-cı illər arasında ƏYANİ təhsil aldığını bildirmişdir. Bakı Apellyasiya Məhkəməsi məsələni dəqiqləşdirmək üçün R.Abdullayevin təhsil aldığı dövr ərzində Azərbaycan Respublikası ərazisindən çıxması və daxil olmasına dair 09.07.2013 tarixdə DSX-ya sorğu göndərir. Sorğuya cavab olaraq 23.07.2013 tarixdə bildirirlər ki, Azərbaycan Respublikası vətəndaşı Abdullayev Rəfail qeyd edilən 6 il ərzində ölkə ərazisini 7 dəfə tərk etmişdir - İran İslam Respublikası, 2 dəfə Gürcüstan və 4 dəfə Birləşmiş Ərəb Əmirlikləri istiqamətində. Bu illər ərzində R.Abdullayev bir dəfə də olsun Rusiya (Dağıstan) ərazisində olmamışdır. Bu halları nəzərə alaraq cavabdeh Təhsil Nazirliyinin Apelyasiya şikayəti təmin edilir. 2 saylı Bakı İİM-nin qərarı ləğv edilir. İddiaçı Rəfail Abdullayevin DİPLOMUN TANINMASI və bu barədə şəhadətnamənin verilməsinə dair iddia tələbi rədd edilir!\nGördüyümüz kimi, R.Abdullayev bütün sənədlərdə iddia edir ki, o, 6 il, yəni 2000-2006-cı illərdə RF Dağıstan Dövlət Universitetinin hüquq fakültəsində əyani təhsil almışdır. Təqdim etdiyimiz sənədlərdən başqa araşdırmalarımız təsdiq edir ki, R.Abdullayev 2000-2004-cü illərdə Sabunçu rayonunun Bakıxanov qəsəbə nümayəndəliyində, 2004-cü ildən bu günə qədər isə Sabunçu Rayon İcra Hakimiyyətində çalışır və heç vaxt Dağıstan Dövlət Universitetinə ayaq basmamışdır. Tək bu yazıda göstərilən hallar Rəfail Abdullayev və Sabunçu Rayon İcra Hakimiyyətinin məsul işçiləri barəsində cinayət işi qaldırılması üçün əsasdır. Bu barədə əlavə olaraq Azərbaycan Respublikası Prokurorluğuna da müraciət ediləcək. Qısa müddət apardığım araşdırmalar göstərir ki, həqiqətən Sabunçu rayonunda baş verənlərə İtaliya mafiyası da həsəd apara bilər”, deyə Aslan İsmayılov bildirib. Maraqlıdır ki, qarşı tərəf bu faktlarla bağlı mətbuata heç bir açıqlama verməyib. Aslan İsmayılovun araşdırmasından aydın şəkildə hiss edilə bilər ki, Adil Vəliyevin sağ əli kimi tanınan Rəfail Abdullayevin diplomunun saxta olmasına dair əsaslı şübhələr var. Əgər Rəfail Abdullayev diplomunun saxta olmamasını sübut etmək istəyirsə, ortaya fakt qoysun, Aslan İsmayılov kimi. Görünür, Adil Vəliyev icra başçısı vəzifəsinə təyin olunandan sonra bəzi işçilərin keçmişi və təhsili ilə maraqlanmayıb. Məhz bu səbəbdəndir ki, hüquq şöbəsinin məsləhətçisi hazırda Sabunçu rayonunda ürəyi istədiyi kimi hərəkət edir və bahalı maşında gəzərək yerli sakinlərin haqqını tapdalayır.


Nur-az.com - Poroşenko: Bu həftə atəş dayandırılmalıdır\nPoroşenko: Bu həftə atəş dayandırılmalıdır\nUkraynanın şərq rayonlarında atəş bu həftə dayandırılmalıdır. Bunu Ukrayna prezidenti Petro Poroşenko ölkənin şərqində sülh və sabitliyin yaradılması üzrə üçtərəfli qrupun ilk toplantısında bəyan edib.\nPetro Poroşenko deyib ki Normandiyada Fransa, Almaniya və Rusiyanın dövlət başçılarının görühü zamanı əldə olunmuş razılığa uyğun olaraq, , tərəflər sülh planını hazırlamalıdırlar: "Bu həftə atəşi dayandırmalıyıq. İnsanların öldüyü hər gün mənim üçün qəbuledilməzdir. İlk növbədə hər bir vətəndaşın təhlükəsizliyini təmin etmək üçün Ukraynanın övlət sərhədinin işini bərpa olunmalıdır".\nPetro Poroşenko sülh planı hazırlananadək üçtərəfli qrupun iclaslarının hər gün keçirilməsini təklif edib.\nUkraynanın şərqində isə fəal hərbi əməliyyatlar davam edir. Ukrayna ordusu Slavyanskda etirazıların nəzarətində olan inzibati binalara zərbələr endirir. Məlumata görə, atəş zamanı iki yanacaqdoldurma stansiyası da məhv edilib.


10 saylı Binəqədi III seçki dairəsində 7 namizəd mübarizə aparır - Report.az\n10 saylı Binəqədi III seçki dairəsində 7 namizəd mübarizə aparır\n5 saylı seçki məntəqəsinin siyahısında 1922 seçicinin adı var 1 Noyabr, 2015 09:30\nBakı. 1 noyabr. REPORT.AZ/ 10 saylı Binəqədi III seçki dairəsinin 14 saylı məntəqəsinin seçici siyahısında 1303 nəfər, eyni seçki dairəsinin 15 saylı seçki məntəqəsində isə 1922 nəfərin adı var. "Report"un xəbərinə görə, seçki məntəqəsində səsvermə başlayandan ilk 15 dəqiqə ərzində təxminən 10 nəfər səs verib.\n10 saylı Binəqədi III seçki dairəsinin 15 saylı məntəqəsində Azərbaycan Gənclərinin Hüquqlarını Müdafiəsi Mərkəzinin üzvləri exit-poll keçirirlər. Hər 4 seçicidən birindən exit-poll sorğusu götürdüklərini deyən təşkilat üzvləri hələlik hər hansı qanun pozuntusu ilə qarşılaşmadıqlarını bildiriblər.\nXatırladaq ki, hər iki seçki məntəqəsi Binəqədi Rayonu Biləcəri qəsəbəsində yerləşən 300 saylı orta məktəbin binasında yerləşir.\nQeyd edək ki, 10 saylı Binəqədi III seçki dairəsindən deputatlığa 7 namizəd qeydə alınıb ki, onlardan 4-ü siyasi partiyaların təmsilçisi, 3-ü isə bitərəfdir. Ümumilikdə bu dairədən 47 890 seçici qeydə alınıb.


Artin Penik — Vikipediya\n15 avqust 1982\nArtin Penik (1921, İstanbul, Osmanlı imperiyası – 15 avqust 1982, İstanbul) - Erməni əsilli türk vətəndaşı. Artin Penik həyatının 20 ilini Türkiyədən kənarda yaşamışdır. Uzun müddət ABŞ-da yaşayan Artin Penik sonralar Türkiyə qayıtmışdır. Əsənboğa hava limanında terror aktının törədilməsindən sonra, ASALA terror təşkilatına etiraz olaraq, Artin Penik 1982-ci il, 15 avqust tarixində İstanbul şəhərinin Taksim meydanında üzərinə benzin tökərək, özünü yandırmışdır. Dərhal xəstəxanaya çatdırılmış və 2 saat müddətində üzərində ağır cərrahi əməliyyat aparılmışdır. Bədənin böyük bir qisminin yanması, səbəbindən Artin Penik -1 dərəcəlik otaqda saxlanılmışdır. Həkimlərin bütün cəhtlərinə baxmayaraq, Artin Penik xəstəxanaya gətirildikdən 5 gün sonra vəfat etmişdir. Artin Penik vəfat etməsindən iki gün əvvəl Türkiyə dövlət televiziyasına müsahibə vermişdir. Müsahibədə, özünü yandırdığına görə peşiman olmadığını və bu addımı heç kimin təsirinə düşmədən atdığını bildirmişdir.\n↑ 1 2 3 4 https://books.google.com.tr/books?id=WatwDwAAQBAJ&pg=PA157&lpg=PA157&dq=artin+Penik+was+born+in+Istanbul&source=bl&ots=ZYpx4_lXXi&sig=ACfU3U2NYIRp2fnTODm8nYmC9fazDjq_AA&hl=es-419&sa=X&ved=2ahUKEwiJlfrj77LmAhXHbMAKHQvgCREQ6AEwAXoECAkQAQ#v=onepage&q=artin%20Penik%20was%20born%20in%20Istanbul&f=false.\nArtin Penikin ilk və son müsahibəsi (VIMEO)\nArtin Penikin müsahibəsiı (Youtube)\nHüriyyət qəzetində Artin Penik haqqında xəbər və onun özünü yandırmazdan əvvəl yazdığı məktubu.\nMənbə — "https://az.wikipedia.org/w/index.php?title=Artin_Penik&oldid=6117620"


Balakəndə karantin rejimini pozanlar məsuliyyətə cəlb olunub » Balaken.info Xəbər saytı\nBalaken.info » Ölkə » Balakəndə karantin rejimini pozanlar məsuliyyətə cəlb olunub\nRedaktor 17-04-2021, 17:04 Ölkə / Bölgə Şərh yaz 359\nKoronavirus pandemiyasının kütləvi yayılmasının qarşısının alınması, xüsusi karantin rejimi qaydalarına riayət olunması məqsədilə Balakəndə növbəti reyd keçirilib.\nDİN-in Mətbuat xidmətinin Şəki regional qrupundan "Balaken.info"ya verilən məlumata görə, polis əməkdaşları şəhər ərazisində yerləşən obyektlərdə sosial məsafəni gözləməyən, tibbi maskalardan istifadə etməyən vətəndaşlarla profilaktik söhbətlər aparıblar. Obyekt sahibləri, alıcı və satıcıların diqqətinə karantin qaydalarına riayət etmələrinin vacibliyi çatdırılıb, qanunun tələbləri bir daha onlara izah edilib. Tədbir zamanı edilən xəbərdarlıqlara məhəl qoymayan, qaydalara biganə yanaşan şəxslər inzibati məsuliyyətə cəlb olunublar.\nHəmçinin ictimai nəqliyyat vasitələrində qoruyucu maskalardan istifadə etməyən sərnişin və sürücülər, taksilərdə şəffaf arakəsmələr quraşdırmayan şəxslər də Rayon Polis Şöbəsinin Dövlət Yol Polisi bölməsinin əməkdaşları tərəfindən müəyyən edilib. Onların barəsində qanunvericiliyin tələblərinə uyğun müvafiq tədbirlər görülüb.


Həyat üç pəncərədir. Biri gördüklərimiz, o biri görə bilmədiklərimiz, digəri isə görmək istədiklərimiz. Eynilə yaşadığımız, yaşaya bilmədiklərimiz, yaşamaq istədiklərimiz. Hər üç pəncərə daim açıqdır. Yenə də yaşayırıq, bilmədiklərimiz bildiklərimizdən xəbərsiz. Bizə verilən məhdud illərdən ibarət ömürdür sadəcə. Ya məhdud zaman çərçivəsində mövcud olan həqiqət, ya da sadəcə ümid etdiyin əbədiyyət. Məhdud çərçivə…Çərçivənin məhdudluğunu vurğulamağa nə gərək var ki… Çıxışı olmayan çərçivədir, sən məhdudiyyət qoysan da, qoymasan da… Bəzən deyirlər ölüm var, əməllərinə diqqət et. Çünki şüuraltı olaraq insan yox olacağına inanmır, onun o dünyası daim var.\nSonsuzluğun başlanğıcında dayanan kəs başlanğıcın sonsuzluq olduğundan bixəbərdir. İlk məğlubiyyət sonuncu qalibiyyətdir mənim üçün. Sən qaranlıqda heç nəyi görmədiyini düşünmə. Gördüyün zülmətdir sənin, o zülmət ki, səni qovur. Qaçdığını düşünürsən qaranlığın zülmətindən. Hardasa zərrə qədər işıq olacağına ümid edirsən. Axı zülmətdən sonra aydınlığın gələcəyinə inanmaq cismə bürünən ruhunun çıxış yoludur. Əslində inanmasa da olar. Hər tökülən yarpağın yerində meyvə olacağını düşünən insan yenə düşünəcək. Düşünməklə kifayətlənəcək… Dalğanın arzusu həmişə ürəyində qalır. Sözünü sahilə deməmiş geri qayıdır. Hər dalğanın öz sözü var, bəzilərinin son sözü. Bir gün oyanırsan onun nəfəsi olmadan. Necə darıxdığını bir özün bilirsən, bir də Allahın. Getdiyin hər yerdə görmək istəyirsən. Baxdı sənə gözləri dolu. Özünə sığışdırmadı gözlərinə baxıb ağlamağı. Bir tərəfdən gözləri yaş dolu, digər tərəfdən qəribsəyib ona bu anları yaşadan bulud da dolu. Nə yağış yağdı göylər açıla, nə göz yaşı axdı ürək yanğısı yox ola ...\nGün gəlir, bir insanın dırnaqları ilə daşı-divarı cırmaqlaya-cırmaqlaya istəyinə nail olduğunu görürsən və kiminsə əziyyətsiz "nailiyyətini". Axı insan-qatildir. Sülhün qatili, insanlığın qatili, məsum körpənin qatili, vicdanın qatili ... Heç nəyə tabe olmayan duyğular səni heç nə edə bilər. Həyata baxdığın güzgün vicdanın olsun.. Sən hər dəqiqənin öz hökmünə inan…\nİnsanları tanımaq üçün ömrümüzdən günlər getməlidir. Yaxşılıqları ilə ürəyimizə həkk olunanlar, pislikləri ilə öz çirkablarında boğulanlar. Bir istəyimiz olsun. Sevgi dolu günlərimizi sevdiyimiz insanlarla yaşayaq. Həyat ovcumuzun içindən su kimi axıb getməmiş arzularımızın reallaşmasına çalışaq. Kəpənəyin ömrünə bərabər olan ömrümüzün qiymətini bilək. İnsanlar bir-birini səmimi qəlbdən sevsin. Bir-birinin qədrini sağlığında bilsin. Doyunca qucaqlasın, öpsün sevdiklərini. Unutma, insan yalnız dəyərini bilənlərin yanında qiymətlidir. Qəlb qırmadan yaşa. Çünki qırılan qəlbin səsini Allah eşidir. Çünki bir öncəki addımımızı təkrar ata bilmərik. Geri dönək, atmağa cəhd edək deyə düşünməyimizə də gərək yoxdur. Növbəti addım isə yalnız özümüzə məlumdur.\nO zaman ki, “ola bilməz”, “nə bilim”, “bilmirəm”, “bəlkə” sözlərini işlədirik, heç nəyə təəccüblənmirik, olmayanlara şükür edib, olanlarla qane olmağı bacarırıq və nəhayət, güzgü qarşısında yalnız zahirimizə deyil, daxili aləmimizə də qısaca nəzər sala bilirik, deməli, böyümüşük. Şükürlə başlayan günümüzə şükürlər olsun.\nMənliyinə özü qədər zərbə vuran ikinci şəxs olmur. Güzgüdəki cismani əksindir sadəcə. Mənliyinin əksi cisminə gizlənmiş ruhundur ancaq, unutma!


Qatardakı qızın gördüyü xəyanət\n16:29 25 May 2015 267 dəfə oxunub\nKulis yazar Sultanxanım K-mnin Paula Hofkinsin "Qatardakı qız" romanı ilə bağlı yazdığı məqaləni təqdim edir.\nSon aylar kitab satışı reytinqlərində birinci yerdə israrla duran "Qatardakı qız" əsərinin tərcümə olunmasını səbirsizliklə gözləyirdim.\nAdətən, yeni çıxan kitabların dərhal rus dilinə tərcümə olunması gözlənilsə də, bu dəfə türklər daha tez tərpəndilər. Mükəmməl və qüsursuz Aslıhan Kuzucan tərcüməsi, ürək oxşayan tərtibatı və dillərə əzbər olan yeni üz qabığı dizaynı ilə "Trendeki kız" Bakıya gələr-gəlməz özünün ilk resenziyası ilə sizin qarşınızdadır.\nƏsərdə diqqəti cəlb edən birinci məqam kitabın demək olar ki, bir ulduza çevrilməsi oldu. Hara baxırıq "The girl on the Train" reytinqlərdə birinci sıralardadır... The New York Times, The Times, Entertaintment Weekly, The Guardian, Publishers Weekly (STARRED REVIEW) və daha adını çəkmədiyimiz yüzlərlə yerdə kitabın adı günün bu günündə də ilk sıralardadır.\n"Qatardakı qız" oxucularının ağzını açıq buraxacaq.\nBir oturuşda oxuyacağınız, sizi həmin andaca içinə çəkəcək hekayə.\nPaula Hofkinsin detektiv romanı tamamilə möcüzə dolu bir səyahətdir.\nAğlınızı başınızdan alacaq, üstün zəka ilə yazılmış bu psixoloji gərgin roman həm möhtəşəmdir, həm də qatar qəzası qədər qorxuncdur.\n"Qatardakı qız" hər şeyi anladığınızı düşündüyünüz an sizi fərqli bir sürprizlə qaşılaşdırır.\nƏsərin məzmunu həqiqətən də bir neçə abzaslıq təsvirə sığmayacaq dərəcədə sirli və maraqlıdır.\nƏsərin baş qəhrəmanı Reyçel adlı bir xanımdır. O, hər gün Londonda qatarla yol gedib-gələrkən ordakı sərnişinləri, pəncərədən görünən mənzərələri, evləri diqqətlə müşahidə edir və öz xəyalında hekayələr yazır. Hər birimiz hər gün getməyə adət etdiyimiz yolda qarşımıza çıxan insanlara baxmağı, yad insanların geyimlərindən, hərəkətlərindən onlar haqda informasiya əldə etməyi sevirik. Xəyalımızda hər gün onlarla insanın hekayəsini yazırıq. Ancaq hansımız xəyalımızda yazdığımız hər hansı bir hekayənin real iştirakçısı olmuşuq? Məsələn, Reyçel bir gün səhər dünyaya gözlərini xəyalında yazdığı hekayənin əsas qəhrəmanı kimi açır.\nReyçelin hər gün müşahidə etdiyi insanların içində xüsusi yeri qatar yolunun kənarında bir-birinin ardınca səliqə ilə sıralanmış, bir zamanlar yaxınlıqda özünün də keçmiş həyat yoldaşı ilə xoşbəxt bir həyat sürdüyü evlərin birində yaşayan cütlük olur. Qatar hər gün bu evin qarşısında bir neçə dəqiqəlik dayanır. Reyçelsə öz növbəsində cütlüyün hər gün eyvanlarında romantik səhər yeməklərinə, sevgi dolu səhnələrinə şahidlik edir, özünə ideal ailə hekayəsi yazır. Hətta onlara ad da qoyur - Cess və Ceyson. Ancaq bir gün Cessin yanında gördüyü şəxs heç də Reyçelin görməyə adət etdiyi insan, Ceyson, olmur. Cessin ərinə xəyanəti səhnəsinə şahidlik edərkən Reyçelin ideal cütlük haqda yazdığı hekayəsi xəyal qırıqlığına uğrayır. Bir neçə gündən sonra qəzetlərdə əsil adı Meqan olan Cessin itkin düşməsi barəsində xəbərləri oxuduqdan sonra polisə sonuncu dəfə onu başqa bir şəxslə gördüyünü deməsi ilə kömək edəcəyini düşünür. Ancaq özünü qorxunc və təhlükəli oyununun ortasında tapır. Dramatik başlanğıclı gərgin psixoloji roman yavaş-yavaş nəfəsləri kəsən detektiv romanına çevrilir.\nBir tərəfdən Reyçel heç də xoşbəxt olmayan bir həyat sürən qadındır. O illərdir ki, ana olmaq arzusu ilə yanıb tutuşur. Aldığı onlarca müalicə heç bir nəticə vermir. Nəhayət, depressiyaya düşür və içki düşkünü olur. Həyat yoldaşı tərəfindən dayanılmaz və çəkilməz bir qadına çevrilir. Bir gün ərinin xəyanəti ilə yıxılır. Bu da azmış kimi əri Tomun onu uğruna atdığı qadın Toma bir övlad bəxş edir. Gözünün qarşısında, onun illərdir ki, öz əlləri ilə qurduğu, sevgi ilə qulluq etdiyi evinə başqa qadın köçür. Başqa bir qadın öz övladı ilə onun evinə, həyat yoldaşına, sevdiyinə, arzularına sahib çıxır. Yazıçı Reyçelin qısqanclıq hisslərini çox professionallıqla təsvir edir. Oxucu, hələ üstəlik bir qadındırsa, ağır bir qısqanclıq hissinə yüklənir. Hətta zaman-zaman ailəsini, işini, evini itirən Reyçelə yazığı da gəlir.\nVə bir anda Reyçelin problem dolu bu şəxsi həyatı hər gün qatardan maraqla izlədiyi cütlüyün real həyatına qorxunc şəkildə qarışır.\nƏsər belə başlayır: Bir acıya, iki nəşəyə, üç qıza.\nƏsər üç qadının dilindən danışılır. Reyçel (qatardakı qız), Meqan (Reyçelin qatardan hər gün gördüyü qız - xəyali Cess) və Anna (Reyçelin keçmiş ərinin yeni həyat yoldaşı). Yazıçı haqlı olaraq qeyd etmişdir ki, hadisələrə hər üç qadının gözü ilə baxmaq əsəri daha maraqlı edəcəkdir. Həqiqətən də, oxucunun xəyali kameralarını hadisələrə hər üç tərəfdən işə salmaq ortaya intriqalı bir detektiv əsər çıxardı.\nBöyük təəssüf hissi ilə qeyd edirəm ki, əsərin sirli, sirli olduğu qədər də mürəkkəb psixoloji detektiv əsəri olmasını nəzərə alaraq məzmunu haqda daha artıq məlumat verməklə əsərin dadını qaçırmış olacağam. Buna görə də məzmununun getdikcə daha da həyəcanlı və təhlükəli bir tərz alan real süjeti ilə kitabı oxuyaraq tanış olmağınızı şiddətli şəkildə tövsiyə edirəm. Nəfəs kəsən finala zəmanət verilir. Bir ipucu olaraq deyərdim ki, kitabın nə adından, nə də təqdimatından onun bu qədər kədərli bir kitab olacağını təxmin etmək olmazdı.\nDiqqət etmək lazımdır ki, əsərin türk dilinə tərcümə olunmuş kitabının üz qabığı orijinal üz qabığından daha uğurlu və gözəl alınmışdır.\nƏsərdə ən maraqlı gələn məqam hər xırda detallara bu qədər ekspressiv şəkildə diqqət edən bir insan obrazının oxucuların qarşısına gətirilmiş olması oldu. Heç kəsə sirr deyil ki, kitablardakı qəhrəmanlar nə qədər güclü obrazlar olarsa əsər bir o qədər də maraqlı olar. Ancaq burda kiçik bir problem var. Reyçel içkinin həddini aşması ilə güclü bir yaddaş itkinliyi problemi yaşayır. Və bəzən baş verənlərin izahını özünə belə verə bilmir. Elə məhz əsərin onlarca intriqa yerlərindən biri də bu olur.\nBəlkə bir yazıçı üçün baş vermiş hadisələr haqda roman yazmaq elə də çətin olmazdı. Ancaq bir insanın xəyalı haqda, xəyallarındakı dünyası haqda, qaranlıq yaddaşının arxasında gizlənən anlaşılmaz, qorxunc hadisələr haqda üstəlik uğurlu alınan roman yazmaq heç də asan iş deyil. Qəhrəman mütəmadi olaraq psixoloji gərginlik içindədir. Mütəmadi depressiyadadır və bunun üçün onun haqlı səbəbləri də var. Məhz bu haqlı səbəblər elə oxucunu da dərin psixoloji gərginliyə yükləyir.\nƏsəri bu dərəcədə bestseller edən cəhət bəs nə oldu? Etiraf etmək lazımdır ki, "Qatardakı qız" qədər güclü və maraqlı romanlar bu gün heç də az deyil. Ancaq niyəsə yüzlərlə romanın arasında məhz bu əsər aylardır reytinqlərin birinci yerindən düşməyərək bir rekord qırmağın astanasına gəlmişdir. Xeyr, kitabın səhifələri sehrli deyil. Yazıçı da üstün zəka sahibi deyil. “Qatardakı qız” əsərini digər bestsellerlərdən üstün edə biləcək xüsusi bir yanı yoxdur. Bu sadəcə uğurlu bir biznes kimi izah oluna bilər.\nYazıçı özü "The Times"a müsahibəsində israrla inkar etsə də rəy bildirən tənqidçilərin və redaktorların əksəriyyəti "Qatardakı qız" əsərini Cillian Flinn "İtkin qız" əsərinə bənzədirlər. Paula Hofkins bu fikirlə razı olmadığını, "İtkin qız" əsərinin çox daha yüksək səviyyəli bir əsər olduğunu bildirmişdir. Yazıçı əsəri yazarkən Alfred Hiçkokdan bəhrələndiyini söyləmiş, öz kitabını Hiçkok ənənələri üzərində yazmışdır. Reyçelin yaddaş pozğunluğu ilə bağlı məqamı haqda elmi araşdırma apardığını qeyd etmiş və "Memento" filminin adını çəkmişdir.\n"The Times"a maraqlı bir müsahibəsi zamanı yazıçı əsəri yazarkən hər gün yol getdiyi London sərnişinlərindən və qatar pəncərəsindən müşahidə etdiklərindən bəhrələndiyini söyləmişdir. Hətta, diqqət etsək, kitabın sonunda görə bilərik ki, yazıçı hər gün özünün rastlaşdığı qatar sərnişinlərinə səmimi təşəkkürünü də bildirmişdir.\nSəyahət edərkən pəncərədən miniyin sürətinin müşahidəsində itən rənglərlə sovrulan evlərə daha diqqətlə baxaq. Bəlkə biz də bir gün o evlərdəki həyat hekayələrinin bir qəhrəmanı olduq.


Summativ qiymətləndirmədə iştirak etməyən şagirdin aqibəti necə olur? – Aktual - AzEdu.az AZƏRBAYCAN TƏHSİL PORTALI\nYeni qiymətləndirmə qaydaları artıq çoxlarına məlumdur. Bu qaydalar yeni tətbiq olunanda əksər müəllimlər işlərinin artmasından gileylənir, bir qismi isə əksinə, summativ qiymətləndirmələrin şagirdi buraxılış imtahanına daha yaxşı hazırladığını iddia edirdilər.\nYeni qiymətləndirmə artıq aylardır, tətbiq olunduğuna görə, onu daha real və ədalətli dəyərləndirmək mümkündür.\nBir neçə ay ərzində summativ qiymətləndirmələrin xeyli müsbət tərəfləri üzə çıxdı. Amma aylardır, şagird və valideynləri narahat edən məqamlardan biri də hər hansı səbəbdən dərsdə iştirak edə bilməyən şagirdin kiçik summativ qiymətləndirmədən “0” alması və bunun məktəblinin illik qiymətləndirməsinə təsir göstərməsidir.\n-Övladım tez-tez xəstələnir. Amma dərslərini yaxşı oxuyur. Məktəbə getmədiyi günlərdə KSQ keçirilsə, necə olacaq?\n-Burada heç bir problem yoxdur. Təhsilalanın üzrlü səbəbdən kiçik summativ qiymətləndirmənin hər hansı birində iştirak etməməsi yarımillik balların hesablanmasında nəzərə alınmır. Üzrlü səbəb dedikdə isə xəstəlik, bədbəxt və ya fövqəladə hadisə nəzərdə tutulur. Xəstəlik səbəbindən KSQ-də iştirak edə bilməyən şagird “0” bal yazılmaması üçün mütləq tibbi arayış təqdim etməlidir. Şagirdin iştirak etmədiyi KSQ növbəti KSQ keçirilənədək təşkil edilməlidir.


Avropa çempionatında uğurla çıxış edən ağır atletlərimiz Vətənə qayıdıblar | Xalq Qəzeti\nAvropa çempionatında uğurla çıxış edən ağır atletlərimiz Vətənə qayıdıblar\n16.09.2016 10:14 | Oxunma sayı: 838\nPolşanın Novı Tomısl şəhərində keçirilən 15 və 17 yaşadək qızlar və oğlanlar arasında ağır atletika üzrə Avropa birinciliyində uğurla çıxış edən Azərbaycan millisinin üzvləri sentyabrın 15-də Vətənə qayıdıblar.\nİdmançıları Heydər Əliyev Beynəlxalq Aeroportunda Gənclər və İdman Nazirliyinin, Azərbaycan Ağır Atletika Federasiyasının əməkdaşları, atletlərin qohumları və idman ictimaiyyətinin nümayəndələri qarşılayıblar.\nOtuz ölkədən 360 idmançının mübarizə apardığı yarışda komandamızın dörd üzvü fəxri kürsüyə qalxıb. On beş yaşadək oğlanların mübarizəsində Rüstəm Qasımov (50 kq) ümumilikdə 170 kiloqram (77+93) ilə çempionatda üçüncü yeri tutub. Turnirdə 17 yaşadək atletlərin mübarizəsində isə İsmayıl Məmmədov (50 kq) 174 kiloqram (81+93) nəticə ilə Avropa birinciliyinin bürünc medalına sahib çıxıb.\nİkinci dəfə Avropa çempionu adını qazandığı üçün xoşbəxt olduğunu bildirən Səbinə Əzimova ölkəmizi Avropa birinciliyində layiqincə təmsil etdiyini deyib: “Son zamanlar millimizin adı dopinq qalmaqalında hallanır. Ancaq biz qələbəmizlə sübut etdik ki, ölkəmizdə idmanın bu növü sağlam təməl üzrə inkişaf edir. Azərbaycanın üçrəngli bayrağının Polşada dalğalanması və dövlət himninin səslənməsi çox qürurvericidir. Yarışa ciddi hazırlaşmışdıq və gərgin əməyimiz bəhrəsini verdi. Bizə yaradılan şəraitə görə rəhbərliyə təşəkkürümü bildirirəm”.\nAvropa birinciliyinin qalibi Füqan Əhmədov mötəbər yarışda mükafatçılar sırasında yer aldığı üçün sevincini bölüşərək deyib: “Bundan sonra da çalışıb ölkəmizi layiqincə təmsil edəcəyəm. Polşada yarış çox gərgin keçdi. Rəqiblərim də çox güclü idmançılar idi. Sevinirəm ki, qızıl medal qazanıb fəxri kürsünün ən yüksək pilləsinə qalxdım”.


TN və TQDK “erməni bayraqlı” kitab qalmaqalında\n"Azərbaycan tarixi" dərsliyinin üz qabığında Ermənistan bayrağının rəngləri əks olunub.\nAxar.az xəbər verir ki, Feysbuk sosial şəbəkəsində yayılan foto ictimaiyyət tərəfindən birmənalı qarşılanmayıb.\nBəziləri bunu ölkəmizə qarşı təhqir kimi qəbul etsələr də, bir qism insan təsadüfi hal kimi qiymətləndirib. Təhsil üzrə ekpert Əjdər Ağayev Hafta.az-a bildirib ki, bu, artıq kriminal məsələdir.\nOnun sözlərinə görə, kitabın ərsəyə gəlməsində adları keçən şəxslər məsuliyyətə cəlb oluna bilərlər.\nTəhsil Nazirliyinin mətbuat xidmətinin rəhbəri Cəsarət Valehov Feysbuk səhifəsində bu məsələyə reaksiya verib. Onun yazdığına görə, məlum kitab dərslik kimi istifadə olunmur:\n"Üz qabığından da göründüyü kimi, ali məktəblərə hazırlaşanlar üçün məlumat kitabçasıdır. Bu məlumat kitabçasının Təhsil Nazirliyinə heç bir aidiyyatı yoxdur. Hissiyata qapılan bir çox sosial şəbəkə istifadəçilərindən xahiş olunur ki, kitabçaya, müəllifə və bütövlükdə kitabçanın üz səhifəsinə diqqətlə baxsınlar".\nKitabı nəşr edən "Didaktika" nəşriyyatından bizimyol.info-ya deyilib ki, üz qabığında Ermənistanın bayrağını əks etdirən foto yoxdur:\n"Əvvəla, o kitabda erməni bayrağı yoxdur. İkincisi, Ermənistan bayrağını orada görməyə can atmağa çalışanlar elə özləri ermənidir.\nÜçüncüsü, o kitabda birinci rəng tünd qırmızı-kəskin tünd, ikinci rəng tünd göy, üçüncü rəng isə sarı rəng, dördüncü rəng də yenə tünd qırmızı-kəskin tünd rəngdədir. Ermənistanın bayrağında isə birinci rəng açıq-qırmızı, ikinci rəng açıq-göy, üçüncü rəng isə narıncı rəngdir".\n"Qəbul proqramı əsasında hazırlandığı iddia olunan "Azərbaycan tarixi" adlı məlumat kitabı və digər bu tipli vəsaitlərlə TQDK-nın heç bir əlaqəsi yoxdur".\nTələbə Qəbulu üzrə Dövlət Komissiyasının (TQDK) mətbuat xidmətindən Trend-ə belə deyilib.\nKomissiyadan bildirilib ki, abituriyent hazırlığı ilə məşğul olan kurslar bir sıra hallarda özlərinin nəşr etdikləri vəsaitlərin abituriyentlər arasında daha etibarlı olmasına inandırmaq, hazırlıq kursunun nüfuzunu artırmaq, daha çox abituriyent cəlb etmək üçün TQDK-nın adından qeyri-qanuni olaraq istifadə edir.\n2015.09.01 / 17:37


İcra hakimiyyətlərinin strukturunda bəzi ştatların sayı dəyişdirilib | Report.az\nİcra hakimiyyətlərinin strukturunda bəzi ştatların sayı dəyişdirilib “Vətən müharibəsi iştirakçıları və şəhid ailələri ilə işin təşkili şöbəsi” yaradılması ilə əlaqədar İcra hakimiyyətləri aparatının strukturunda bəzi ştatların sayı dəyişdirilib.\n7 Yanvar , 2021 14:36\n“Vətən müharibəsi iştirakçıları və şəhid ailələri ilə işin təşkili şöbəsi” yaradılması ilə əlaqədar icra hakimiyyətləri aparatının strukturunda bəzi ştatların sayı dəyişdirilib.\n“Report” xəbər verir ki, bu, Prezident İlham Əliyevin “Azərbaycan Respublikası şəhər, rayon və şəhər rayonu icra hakimiyyəti başçısı aparatının, icra hakimiyyəti başçısının inzibati ərazi dairəsi üzrə və sahə inzibati ərazi dairəsi üzrə nümayəndəliklərinin nümunəvi strukturu və ştat vahidlərinin sayı”nda dəyişiklik edilməsi ilə bağlı fərmanında nəzərdə tutulub.\nFərmana əsasən, Bakı Şəhər İcra Hakimiyyəti başçısı Aparatının struktutunda “Hüquq və kadr məsələləri şöbəsi” və “İctimai-siyasi, humanitar məsələlər və dini qurumlarla iş şöbəsi”nin hər birinin ştat sayı 1 vahid azaldılıb.\nBundan başqa, Bakı şəhərinin rayonlarında icra hakimiyyəti aparatının strukturunda “Hüquq şöbəsi” və “İctimai-siyasi və humanitar məsələlər şöbəsi”nin hər birinin ştat sayı da 1 vahid azaldılıb.\nHəmçinin digər şəhər və rayonların icra hakimiyyəti aparatının strukturunda analoji dəyişiklik edilib.\nQeyd edək ki, fərmanda “Vətən müharibəsi iştirakçıları və şəhid ailələri ilə işin təşkili şöbəsi” yaradılması nəzərdə tutulub.


“SÜLHMƏRAMLI QÜVVƏLƏRİN ÖZ FUNKSİYASI VAR...” – “Əfsuslar olsun ki...” » www.Bia.Az\n“SÜLHMƏRAMLI QÜVVƏLƏRİN ÖZ FUNKSİYASI VAR...” – “Əfsuslar olsun ki...”\n7-01-2021, 14:26 41\nPrezident sülhməramlı qüvvələrin qarabağa qanunsuz səfərlərə imkan verməsinin də yolverilməz olduğunu bildirib: " Bu gün Ermənistanı bürümüş böhran onların işğalçılıq siyasətinin nəticəsidir. Gərək bizim torpaqlarımızdan sülh yolu ilə çıxardılar, biz onlara şans vermişdik. Gərək öz xoşu ilə çıxardılar bizim torpaqlarımızdan, amma biz bunun tamamilə əksini görürdük. Qanunsuz məskunlaşma, şəhərlərimizin adlarının dəyişdirilməsi, Azərbaycanın tarixi, mədəni, dini irsinin silinməsi. Əfsuslar olsun ki, bəzi beynəlxalq təşkilatlar və şirkətlər onlara bu sahədə yardım etmişdilər. Bizim torpaqlarımızda qanunsuz biznes fəaliyyəti göstərilmişdir. Bu gün bu barədə də danışacağıq, artıq müvafiq göstərişlər verildi. O şirkətlər məsuliyyətə cəlb olunacaq. Onlar bunu bilsinlər və gözləsinlər bu günü. Oraya müxtəlif ölkələrin parlamentlərinin nümayəndələri gedirdilər, indi görüm necə gedirlər. Fransadan bir heyət getmişdi, parlament üzvləri.\nİndi mənə məlumat verildi ki, Ermənistanın xarici işlər naziri Xankəndiyə gedib. Sənin orada nə işin var? Müharibə onların yadından çıxmasın. Unutmasınlar ki, dəmir yumruq yerindədir. Bu səfərlərə son qoyulmalıdır"\n"Mən bir daha demək istəyirəm ki, biz bir çox hallarda humanistlik göstərmişik və Ermənistan tərəfi bunu qiymətləndirməlidir. Bunun müqabilində Ermənistan xarici işlər nazirinin bizim torpağımıza gəlməsi qəbuledilməzdir. Artıq mən demişəm, ümid edirəm ki, onlar düzgün nəticə çıxaracaqlar. Çıxarmasalar, onların böyük problemləri olacaq və yenə də peşman olacaqlar..." - deyə Prezident Əliyev bildirib. скачать dle 12.1


r/armenia - sözaltı sözlük\n10 yazar | 10 başlıq | 12 entry\nqəbzlikdən qurtulma yolları 7 6 yazarların hazırda düşündükləri 5\tdəmir tuman turanə 2 məsləhətli azərbaycan dilli bloqlar yazarların hazırda düşündükləri 3 yazarların ruh halı 2 botan beyaz 2 elsa speak sözaltı etiraf 4 sözaltı sözlük yazarların spotify playlistləri johnny cash içki içərkən dinlənəcək mahnılar aqora fəlsəfə akademiyası eigengrau #sözaltı music primat qəbzlikdən qurtulma yolları 5 intihar edərkən dinləyəcəyimiz mahnılar sia bakı nəqliyyat agentliyi yenə oyun oynuyursan deyən ata 3 yaralı barmağa işəməmək azərbaycanda tumblr istifadəçisi olmaq 3 məsləhətli telegram kanalları toğrul səmədov 2021-ci ildə sms yazan insan 2 #sözaltı fotoqrafiya 2 bakının rəngləri snake eyes: g.i. joe origins əfsanə meyxanalar 2 12 may 2021 azərbaycan hərbçilərinin ermənistan sərhəddini pozması 3 söyüş söymək 2 sakit məmmədov lalə məmmədova 17 may lgbtiqa+ günü grammostola rosea lada samara gecələr adamı dərdləndirən mahnılar yaran ifadələr bayram məmmədovun ölümünə kədərlənib qiyas ibrahimova ölüm arzulayan adam\n1. ermənilərin reddit subredditi.\nutanmadan savaş üçün ana başlıq olaraq türkiyə - azərbaycan və ermənistan savaşı yazırlar. hansı ki savaş azərbaycan və erməni&rusllara qarşıdır.\ndayanmadan suriyalı terorirstlərdən istifadə etdiyimizi yazır və buna inanırlar hamısı. elə olmadığını yazdığım bu şərhə iki saniyəyə 40 umbay gəldi saolsunlar.\n12.10.2020 21:28, timidus\n2. Bu subredditdə araşdırma apardığım müddətdə ermənilərin də orta statistik azərbaycanlı kimi olduğunu dərk etdim. Bizimkilər "yerevanı vuraq" deyir onlar da "bakını vuraq" deyir. iki tərəfdə də irqçi ünsürlər üstünlük təşkil edir. Axırı xeyir olsun nə deyək.\n12.10.2020 22:08, adtapabilmedim\n3. (bax: öz balaca dünyam var)\ngirirsən r/combatfootage-ə baxırsan ki, xaricilər müzakirə eliyir:\nerməni ordusu daha nə qədər dayana bilər?\nermənilərdə ümumiyyətlə zirehli texnika qalıb?\nermənistan ordusu azərb. ordusundan 50 il geridə görünür. bu qədər fərq necə yarana bilib?\nsonra girirsən r/armenia-ya görürsən ki, ermənilər müzakirə eliyir:\nşəklinin yanına azərbaycan bayrağı fotoşop olunmuş suriyalı şəkli;\n144p videolarda hansısa naməlum aparatın vurulmasını azərbaycana məxsus helikopter vurmuşuq deyə paylaşmaq;\nartıq neçə gündür ki, boşaldılmış xankəndini sivillərlərlə dolu şəhər kimi sırama cəhdləri;\nwargonzo jurnalistinin 5 gün əvvəl çəkdiyi videonu, bu gün çəkilmiş kimi paylaşıb filan kənd bizdədi demək;\nhansısa götüpoxlu məhşur #artsaxstrong yazıb. bunun sevinci paylaşmaq (araşdıranda məlum olur ki, məhşurun menecerinə zada pulu veriblər o da paylaşıb)\n12.10.2020 22:23, momoko\n4. Bu subredditə yazılanlara nəzər salanda ermənilərin də bizim kimi yox, bizdən qat-qat artıq milliyətçi olduğunu görə bilərik. Bizimkilər yazılan şərhlərə daha tolerant yanaşır və bir çox məsələdə haqlı olduğumuz halda onlara qarşı daha yumşaq davranır. Onlar isə oğru elə bağırdı ki, doğrunun bağrı yarıldı prinsipi ilə hərəkət edirlər.\nHər zaman ümumiləşdirmə, milliyətçilik mənə tərs olan şeylər idi. Bu fikirləri yaxınıma buraxmazdım. Müharibə mövzusunda da ümumiyyətlə, bir kəlmə belə söyləmək fikrim yox idi. Amma son hadisələr, cəbhədən aldığım xəbərlər, işıq görünməyən tunellə bilinməzliyə doğru hərəkət etməyimiz məni tamam dəyişdi. Bəlkə də əsil xislətimi ortaya çıxardı. Bilmirəm. Rasional düşünmə qabiliyyətimi itirmişəm. Ümumiyyətlə müharibə vaxtı məntiqlə düşünsən, dəli olarsan. Çünki haqsızlıqlara qarşı heç bir şey edə bilən deyilsən. Əlin-qolun bağlıdı. Ən yaxşısı, ağa deyir sür, sür də.\nSağlıq olsun. Əsas odu, silah biznesi qazansın. Qəssablara da insanların vegetarian olmağı sərf eləmir axı.\nBayaq da uşaq vaxtı bir yerdə oynadığımız tanış uşağın snayper gülləsinə tuş gəldiyini öyrəndim. Meyitləri dəyişəndə vurublar şərəfsizlər. Başqa biri yaralı xəstəxanada yatır. Atasız, evin tək uşağı. Ürəyimi sıxırlar sanki neçə gündür.\nFikirlərimi yanlış başlığın altında yazdım. Sadəcə ürəyimi boşaltmaq istədim.\n12.10.2020 22:29, benedictus\n5. Son vaxtlar Azərbaycan'ın cəbhədə uğurlu əməliyyatlarından və ermənistan müdafiə nazirliyinin ərazi itkilərini, "taktiki" geri çəkilmələri etiraf etməsindən sonra xaosun hökm sürdüyü subredditdir.\n27.10.2020 01:14, adtapabilmedim\n#Sözlük yenilik & tövsiyələr 124\nadı dəyişə bilirik? 7\nbakıda opushmeye yerler? 54\npodkast sorğu 14\nintelektual yarış 1\nbu kitablar lazımdır 2\nmeslehetli psixiatr 5\ntürkiyədə bakalavr təhsili 2\nface model 8